Američka obaveštajna zajednica, njena razmišljanja i akcije u borbi protiv terorizma\nZa Tabloid piše Vlado Dragićević, nekadašnji pomoćnik načelnika Resora državne bezbednosti i 12 godina načelnik Uprave za odnose sa stranim službama u BIA. Bio je i član Saveta za nacionalnu bezbednost u vladi premijera Zorana Đinđića. U Tabloidu rukovodi Odeljenjem za analitiku i informatiku.\nVeć duže vreme obaveštajna zajednica SAD proučava razloge i uzroke širenja ekstremizma kao pojave u svetu, pokušavajući da shvati zašto se pojedinci priključuju terorističkim organizacijama i drugim grupama uključenim u raznolike oblike antidruštvenih aktivnosti. Dramatični 11. septembar predstavlja prekretnicu i početak novog odnosa prema problemu terorizma.\nPri NSA (National Security Agency) uspostavljena je takozvana SHARP radionica (Summer Hard Problems) koja je okupila brojne stručnjake različitih profila (antropologe, psihologe, poznavaoce islama, stručnjake za problem džihada i sl.).\nU traženju puta efikasnijem suprotstavljanju ekstremizmu, ova grupa je svoj rad fokusirala u smeru menjanja dosadašnjeg načina rada obaveštajnih struktura SAD. I to upravo uklanjajući stereotipnu ljušturu tajnovitosti rada obaveštajne zajednice, otvarajući je prema realnosti svakodnevnog života.\nDa bi izmenili način rada obaveštajnih zajednica, stručnjaci SHARP-a su pokrenuli akciju neviđenih razmera, sa budžetom od nekoliko miliona dolara predviđenih za ugovore, stipendije, konferencije i susrete eksperata. Iako je ovakav pokušaj već izazvao određene kritike, on je uspeo da okupi i motiviše na rad različite profile stručnjaka.\nU proseku oko 100 konferencija i sastanaka održava se svakoga meseca. Zanimljivo je da je na njima uočljivo prisustvo i takozvaneRED CELL grupacije CIA, tajanstvenog odseka formiranog nakon 11. septembra, i malo poznate Global Futures Partnership, koja organizuje konferencije po svetu sa ciljem proučavanja strategijskih zadataka i dugoročnijih trendova u sagledavanju suštine ekstremizma kao pokreta i ubeđenja.\nČak i kod sasvim uobičajenih rasprava o ekstremizmu, prisutne su i teme iz istorije diplomatije, psihologije, kritičke analize nekonvencionalnih bezbednosnih pretnji, informacionih tehnologija...\nTakođe je uočljivo i sponzorisanje sastanaka na kojima traju polemike o strategijskom korišćenju interneta, kompjuterskih igara, filmova i ostalih vidova zabave i razonode koji za teme imaju ekstremizam i specifičan odnos prema njemu.\nIpak, u sferi obaveštajnog rada postoje pravila profesije. Tajnost na prvom mestu. Iako se najavljivalo da će rad SHARP-a biti u potpunosti transparentan, učesnici su se suočili sa činjenicom da to ne može baš tako biti. Potpuno je tipično da obaveštajni rad i transparentnost ne idu zajedno. Uprkos svim pokušajima, bilo je teško suzbiti neverovanje i nepoverenje prema stranim ekspertima i zagovornicima vice versa( lat. drugog načina, prim red.).\nI domaćin i gost i dalje ostaju u strahu da bi prevelika otvorenost mogla dovesti do odlivanja poverljivih informacija. Neki od učesnika otvoreno izjavljuju da se plaše da javno iznose mišljenja, budući da je moderan obaveštajni rad i svojevrsna politička igra. Neki od eksperata su zabrinuti da bi ih ponuđeni ugovori sa obaveštajnim agencijama mogli diskreditovati, ugroziti njihov posao ili njihov rad uopšte.\nMeđutim, američki eksperti smatraju da obaveštajna zajednica neće nikada biti dovoljno velika, te da nikada neće imati dovoljno analitičara koji bi se bavili određenim problemom. Stoga je i ključ svega - apsolutna potreba da se ide van kaveza, u svet koji nas okružuje. Oni pokušavaju da izbegnu dosadašnje nepoverenje i zatvorenost učesnika, koji često ne žele da kažu koju oblast pokrivaju.\nDo sada im to polazi za rukom jednostavnim ubacivanjem različitih profila stručnjaka koji rade u različitim institucijama, a koji mogu dati doprinos zajedničkoj temi. Time se na neki način pomalo razvodnjava strogi princip tajnosti i učesnicima daje mogućnost da se polako otvaraju jedni prema drugima.\nČinjenica je, takođe, da se i skeptičan naučnik uvek suoči sa iskušenjem da pruži svoje usluge obaveštajnoj zajednici kada ona od njega to traži. Tome je, naravno, teško odoleti, ako ni zbog čega drugog ono zbog puke sujete jednog naučnika. Na to SHARP-ovi stručnjaci i računaju.\nViljem Biman, antropolog sa Univerziteta Braun, kaže da je učestvovao na raznim seminarima, ali da oseća da su njegovi napori važniji nego ikada do sada. Ovaj novi pristup američkih obaveštajnih eksperata, novi plan "Strategija analitičkog dohvata" koji poziva na pokušaj izgradnje zajednice interesa sa inostranim ekspertima, podrazumeva i eliminisanje stereotipnih pravila koja sprečavaju kontakte sa spoljnim svetom.\nNaravno, za sve ovo su potrebna i ogromna novčana sredstva. Međutim, to su neznatna ulaganja kad je u pitanju spasavanje ljudskih života... Svet se polako otvara, barijere i zavese padaju. Možda je ovo dobar pokušaj da se uspostavi jedinstveni front u borbi protiv opasnosti od svakog ekstremizma. Nadam se da ćemo i mi barem pokušati da stvorimo strategiju koju bismo primenili za dolazeće nam probleme i iskušenja, te pokušati sa uključenjem u neku od ovakvih radionica. Jedini otpor tome mogu dati oni koji i dalje razmišljaju u duhu već viđenih teorija zavere.


bezbednost saobraćaja | Logistic Magazin\nOznaka: bezbednost saobraćaja\nKakav je profil vozača na srpskim drumovima (SRB)\nAgencija za bezbednost saobraćaja detaljno se pozabavila profilom srpskog vozača i to onog koji je opasnost na putu, za sebe i druge učesnike u saobraćaju. Profil našeg vozača nije mnogo različit u odnosu na profil vozača u Evropskoj uniji. Kod našeg vozača nije dovoljno razvijena svest kakvi su rizici nebezbednog ponašanja u saobraćaju i iako potpuno podržavaju kaznenu politiku većina […]\nKategorija: Ostalo, Transport Tagovi: bezbednost saobraćaja, vesti, vozači\nU saobraćaju najugroženiji pešaci, motociklisti i biciklisti (SRB)\nU 2017. godini u Vojvodini je zabeleženo gotovo 7.000 saobraćajnih nesreća, u kojima je 178 osoba izgubilo život. Najugroženiji su pešaci, motociklisti i biciklisti. Lokalni saveti za bezbednost saobraćaja imaju za cilj da edukacijom i ukazivanjem na probleme u toj oblasti poboljšaju statistiku, a pravilnik o njihovom radu, koji je u izradi, trebalo bi da im olakša taj posao. Da […]\nKategorija: Ostalo Tagovi: automobili, bezbednost saobraćaja, biciklisti, motociklisti, pešaci, saobraćaj, vesti\nKako poboljšati bezbednost motociklista u saobraćaju? (SRB)\nS dolaskom lepog vremena, sve češće su učesnici saobraćajnih nezgoda motociklisti. Paralelno sa aktuelnim salonom automobila u Beogradu, održava se i Međunarodni sajam motocikala – Motopassion. To je prilika da se još jednom uputi apel da povedemo računa o motociklistima kao učesnicima u saobraćaju, ali i samim motociklistima da obavezno koriste zaštitnu opremu. Statistika govori da je u toku protekle […]\nKategorija: Vozila Tagovi: bezbednost saobraćaja, moto, motociklisti, motori, saobraćaj, vesti\nDržanje odstojanja između vozila jedan je od bitnijih faktora za bezbednu vožnju S obzirom na moguće padavine, pretežno u centralnoj i južnoj Srbiji, vozači treba da prilagode vožnju uslovima na putu. AMSS podseća vozače da je najopasniji prelazak za suvog na mokar kolovoz jer tada brzina uglavnom nije prilagođena uslovima na putu. Takođe, nedovoljno odstojanje u tim okolnostima čest je […]\nKategorija: Ostalo Tagovi: bezbednost saobraćaja, mokri kolovozi, vesti\nUloga škole nezaobilazna u edukovanju dece o saobraćaju (SRB)\nUloga škole je značajna i nezaobilazna u edukovanju dece o bezbednosti u saobraćaju. Kako bi naučili da što bolje i kreativnije organizuju nastavu, u Osnovnoj školi “Jožef Atila”, održan je stručni skup u okviru projekta centra za unapređenje bezbednosti u saobraćaju, koji je podržala Uprava za saobraćaj i puteve Grada Novog Sada. … Demonstracije, simulacije, igre. Ovako bi mogao da […]\nKategorija: Ostalo Tagovi: bezbednost saobraćaja, deca, putevi, saobraćaj, škola, uloga škole, vesti\nKada će biti gotova kružna raskrsnica u Sremskoj Kamenici? (SRB)\nSREMSKA KAMENICA – Radovi na izgradnji kružne raskrsnice u Sremskoj Kamenici, počeli su pre mesec dana. Naša ekipa istraživala je, kada je planiran završetak radova i na koji način će se povećati bezbednost saobraćaja u tom delu Kamenice. Na terenu smo zatekli radnike i uverili se da uprkos nepovoljnim vremenskim uslovima i hladnoći, radovi teku uobičajenim tokom. Planirani kružni tok […]\nKategorija: Ostalo Tagovi: bezbednost saobraćaja, investicije, kružna raskrsnica, kružni tok, radovi na putu, raskrsnica, vesti\nKoja su prava rešenja za bezbedan saobraćaj? (SRB)\ndecembar 27, 2018 administrator Ostavite komentar\nVrlo je raširena zabluda kako su najskuplja rešenja poput autoputeva, petlji, metroa i pruga sa potpuno izdvojenom trasom jedina i prava rešenja za bezbedan saobraćaj. U stvari, najskuplja rešenja se u ekonomski razumnim društvima primenjuju samo na najopterećenijim delovima transportne mreže. Bezbednosni efekti pretvoreni u novac se svakako uključuju u studiju opravdanosti, ali nisu presudan faktor. U gradovima sa najrazvijenijim […]\nKategorija: Ostalo Tagovi: autoputevi, bezbednost saobraćaja, metroi, petlje, pruge, vesti


PREDAVANJE: Animirani GIF i njegova primena u kulturi\nPredavanje nezavisne kustoskinje Sonje Jankov pod nazivom “Animirani GIF i njegova primena u kulturi” biće održano u Salonu Savremene galerije Zrenjanin, u četvrtak, 19. aprila, s početkom u 18 časova.\nAnimirani GIF je besplatan, lako izvodlјiv i tehnički zanimlјiv format koji se beskrajno vrti i prirodno okruženje mu je internet, te je vidlјiv velikom broju nepredviđenih gledalaca. Sve veći broj umetnika i arhitekata ga koristi u svojim prezentacijama, kao i institucije i portali koji se fokusiraju na kulturu. Kao specifičan vid vizuelne komunikacije, animirani GIF je jedan od najprisutnijih formata u elektronskoj komunikaciji.\nPredavanje ukratko prikazuje istoriju ovog formata, a potom analizira odabran korpus popularnih GIF-ova, kroz čiju analizu posetioci imaju priliku da se upoznaju sa načinima na koje može nastati GIF, kao i šta sve on može da sadrži.\nDrugi deo predavanja je prezentacija kustoskog projekta “GIF i arhitektura: vizuelna praksa kao kritika”.\nSonja Jankov (1985, Novi Sad) je nezavisni kustos. Studirala je na Filozofskom fakultetu, usavršavala se u Centru za teoriju kulture i kritiku (Prag, Karlov univerzitet) i stekla zvanje master kulturologa na Fakultetu političkih nauka u Beogradu.\nTagovipredavanje Sonja Jankov\nMobilna izložba u okviru projekta “Banat, evropski centar kulture”\nMUZEJ: Učešće Jevreja u razvoju dobrovoljnog vatrogastva u Zemunu


Udruženje za bezbednost i zdravlje na radu Srbije » Sastanak na vrhu za zdrava radna mesta ističe najbolje prakse politička rešenja za upravljanje sve starijom radnom snagom\n/ EU-OSHA / Sastanak na vrhu za zdrava radna mesta ističe najbolje prakse politička rešenja za upravljanje sve starijom radnom snagom\nAndrijana Tomic on 21/11/2017 - 6:51 am in EU-OSHA\nVodeći evropski stručnjaci za bezbednost i zdravlje na radu okupili su se dans u Bilbau, u Španiji na sastanku na vrhu za zdrava radna mesta Evropske agencije za bezbednost i zdravlje na radu (EU-OSHA). Ovaj sastanak označava kraj izrazito uspešne kampanje Zdrava radna mesta za sve uzraste čiji je cilj promovisanje radnog veka u kontekstu sve starije evropske radne snage.\nViše od 350 delegata, uključujući donosioce političkih odluka, socijalne partnere, partnere u kampanjama, predstavnike Evropske komisije, stručnjake za bezbednost i zdravlje na radu i ostale ključne aktere, razgovara o postignućima dvogodišnje kampanje i naučenim lekcijama i razmenjuje dobre prakse za održivi rad. Učesnici takođe slave uspeh partnerske šeme ove kampanje koja je privukla rekordan broj službenih partnera u kampanji i medijskih partnera i i dvadesetogodišnjica poznatog crtanog junaka bezbednosti i zdravlja na radu Napa. Sastanak na vrhu prenosi se uživo na internetu i sve će se sednice snimati i objaviti na kanalu YouTube Evropske agencije za bezbednost i zdravlje na radu.\nStaro i zvanično penzijsko doba Evropske radne snage raste širom Evrope. Demografske promene u radnoj snazi predstavljaju brojne izazove za organizacije, dobrim delom i zbog toga što 27% radnika smatra da neće moći nastaviti raditi svoj posao nakon navršenih 60 godina. Ove probleme potvrđuju i rezultati projekta Evropskog parlamenta. Bezbedniji i zdraviji rad za sve uzraste. Možete pretraživati ključne informacije na mreži pomoću interaktivnog višejezičnog alata za vizuelizaciju. Uz podizanje svesti o izazovima s kojima se suočava sve starija evropska radna snaga, kampanja je takođe uspešno omogućila pristup praktičnim, pravnim i političkim rešenjima za nošenje s tim izazovima.\nMarianne Thissen, evropska komesarka za zapošljavanje, socijalna pitanja, veštine i mobilnost radne snage, ističe važnost rada Evropske agencije za bezbednost i zdravlje na radu i njen doprinos postizanju ciljeva evropskog stupa socijalnih prava i Strateškog okvira Evropske komisije za područje bezbednosti i zdravlja na radu : “Bezbedno i zdravo radno mesto je jedna od temelja evropskih stubova socijalnih prava. EU-OSHA je preuzela vodeću ulogu u promovisanju održivog starenja radne snage i sprečavanju ranog izlaska s tržišta rada u sklopu kampanje Zdrava radna mesta za sve uzraste. Zahvalni smo i prepoznajemo napore koje su uložili kako bi unapredili naš cilj pravednije i ravnopravnije Evrope za naše građane. ”\nKarolj Giorgi, predsednik Upravnog odbora Evropske agencije za bezbednost i zdravlje na radu, takođe je istakao važnost trostrane mreže podrške za rad Evropske agencije za bezbednost i zdravlje na radu i posebno za kampanju: Ne možemo dovoljno naglasiti važnost saradnje svih strana. Vladine agencije, predstavnici radnika, poslodavci i partneri u kampanji mogu jedino raditi zajedno kako bi zaštitili budućnost evropske radne snage. Ako usmerimo naše intervencije na rano razdoblje u radnom veku i nastojimo ostvariti efikasnu prevenciju, možemo osigurati da će održivost biti u središtu procesa donošenja odluka i da je dobrobit zaposlenih na prvom mestu. ”\nPrve plenarne sednice uključuju uvodni govor o zdravstvenim nejednakostima u kontekstu sve starije radne snage i panel-diskusiju o uspešnim politikama i strategijama za promovisanje zdravog starenja. Ostale se sednice usredsređuju na mere koje je moguće preduzeti za promovisanje održivog rada, dobre prakse u oblasti rehabilitacije i povratka na posao i na moć neverbalne komunikacije i humora u povezivanju sa širom publikom. Učesnici takođe imaju priliku da se umreže, razmene dobre prakse i podele svoje iskustvo u kampanji.\nNa poslednjoj plenarnoj sednici delegati će čuti više o nadolazećoj kampanji za 2018. – 2019. Zdrava radna mesta upravljaju opasnim materijama. Kampanja nastoji da podigne svest o profesionalnoj izloženosti opasnim materijama te istaći važnost prevencije hijerarhije poznate kao načelo STOP: zamena, tehničke kontrole, organizacione mere i lična zaštitna oprema.\nBezbednost i zdravlje Kampanja Samit\n24/11/2017 - 7:46 am


Na zapadu ništa novo: Još jedna kriza u BiH\nBy Mladen Dragojlovic / Објављено на: February 12, 2020\nPredstavnici Republike Srpske na nivou Bosne i Hercegovine obustaviće učešće u odlučivanju po bilo kom pitanju iz nadležnosti države BiH dok se ne usvoji novi Zakon o Ustavnom sudu BiH, bez stranih sudija. Ovo je zaključeno na hitnom sastanku svih srpskih predstavnika u državnim institucijama sa predsednicom Republike Srpske, Željkom Cvijanović.\nOvj stav zauzet je nakon odluke Ustavnog suda Bosne i Hercegovine koji je proglasio neustavnim Zakon o poljoprivrednom zemljištu Republike Srpske. Prema odluci, svo poljoprivredno zemljište pripada državi, a ne entitetima. To znači da dva entiteta u BiH, Republika Srpska (RS) i Federacija BiH, imaju samo granice, ali nisu vlasnici zemljišta unutar ovih teritorijalnih linija. Vlasti Republike Srpske pobesnele sun a ovu odluku, a srpski član Predsedništva BiH i lider najveće stranke u RS, Milorad Dodik, nazvao je odluku “svojevrsnim državnim udarom”. Za mnoge političare u RS-u ova odluka znači veliku promenu Dejtonskog mirovnog sporazuma.\n“Učesnici sastanka zaključili su i da je potrebna hitna sednica Narodne skupštine RS-a na kojoj će se raspravljati o odlukama Ustavnog suda BiH,” rekla je predsednica RS-a Željka Cvijanović.\nNa konferenciji za novinare rekla je da odluke Ustavnog suda BiH godinama štetne za interese RS, da su vrlo često izvan nadležnosti Ustavnog suda BiH i poništavaju ono što je dato Ustavom BiH.\nPored predstavnika vladajuće koalicije u RS, sastanku koji je održan u Palati RS prisustvovali su ministar poljoprivrede Boris Pašalić i predsednik Ustavnog suda RS-a Džerard Selman.\nSuprotno reakcijama u Republici Srpskoj, zvaničnici Federacije BiH pozdravili su odluku Ustavnog suda navodeći da je ovo jedina normalna i pravična odluka koju Sud može da donese. Hrvatski član Predsedništva BiH i sadašnji predsedavajući, Željko Komšić, rekao je da se bilo kakve najave o neposlušnosti i odbacivanju sudskih odluka prema zakonu bilo gde u svetu smatraju aktom stavljanja sebe iznad zakona.\n„Što više institucija je napadnuto, to ćemo biti odlučniji da ih branimo. Bilo koje akcije protiv Ustava BiH su neprihvatljive i nikakva buka ili psovke ne mogu promeniti odluke institucija BiH, a samim tim i odluke Ustavnog suda Bosne i Hercegovine“, naglasio je Komšić.\nBošnjački predstavnici pozivaju međunarodnu zajednicu i Kancelariju visokog predstavnika da reaguju rekavši da odluka srpskih predstavnika u zajedničkim institucijama “krši Dejtonski mirovni sporazum” – što je njihovo uobičajeno ponašanje u sličnim slučajevima.\nOčekuje se da će sledećeg ponedeljka biti održano posebno zasedanje Narodne skupštine Republike Srpske o ovom pitanju i da će većina poslanika odbaciti odluku Suda. Štagod to značilo…/ibna


SAM :: Poslovni saveti u izazovnim vremenima - Pregled mera koje poslodavci mogu preduzeti tokom vanrednog stanja radi ublažavanja negativnih efekata izazvanih pandemijom virusa COVID-19\nPoslovni saveti u izazovnim vremenima - Pregled mera koje poslodavci mogu preduzeti tokom vanrednog stanja radi ublažavanja negativnih efekata izazvanih pandemijom virusa COVID-19\nDana 15. marta 2020. godine u Republici Srbiji proglašeno je vanredno stanje zbog pandemije virusa COVID-19 ("Pandemija"). U proteklom periodu Vlada Republike Srbije donela je niz odluka koje su uticale na poslodavce, zbog čega je u praksi aktuelno pitanje koje radno-pravne mere poslodavci mogu sprovesti, u vezi sa svojim poslovanjem, u cilju ublažavanja negativnih efekata Pandemije.\n1. RAD OD KUĆE I RAD U SMENAMA\nVlada Republike Srbije je 16. marta 2020. godine donela Uredbu o organizovanju rada poslodavaca za vreme vanrednog stanja, kojom je propisana obaveza poslodavaca da za vreme vanrednog stanja omoguće zaposlenima obavljanje poslova van prostorija poslodavca (rad na daljinu i rad od kuće), na svim radnim mestima na kojima je moguće organizovati takav rad.\nU slučajevima gde se zbog delatnosti i prirode posla ne može organizovati rad od kuće, poslodavci su dužni da obezbede mere bezbednosti i zdravlja na radu : a) organizovanjem rada u smenama; b) održavanjem svih poslovnih sastanaka elektronskim putem; i c) odlaganjem službenih putovanja u zemlji i inostranstvu.\nOd početka Pandemije, u pojedinim sektorima, rad od kuće se pokazao kao naročito efikasna mera u cilju održanja kontinuiteta poslovanja poslodavaca.\n2. KOLEKTIVNI GODIŠNJI ODMOR\nU skladu sa Zakonom o radu, poslodavac može da donese rešenje o kolektivnom korišćenju godišnjeg odmora za sve zaposlene u celini ili za pojedine zaposlene u njegovom organizacionom delu. Poslodavac ističe takvo Rešenje na oglasnoj tabli, najmanje 15 dana pre dana određenog za kolektivno korišćenje godišnjeg odmora, čime se smatra da je rešenje uručeno zaposlenima.\nZaposleni za vreme korišćenja kolektivnog godišnjeg odmora, imaju pravo na naknadu zarade u visini prosečne zarade u prethodnih 12 meseci.\n3. RAD SA NEPUNIM RADNIM VREMENOM\nNa osnovu Zakona o radu, poslodavac može zaposlenom koji radi sa punim radnim vremenom da ponudi prelazak na nepuno radno vreme. Izmena ugovorenih uslova rada u ovom slučaju sprovodi se uz saglasnost zaposlenog, zaključivanjem Aneksa ugovora o radu.\n4. PRERASPODELA RADNOG VREMENA\nZakon o radu daje mogućnost poslodavcu da tokom vanrednog stanja izvrši preraspodelu radnog vremena svih ili pojedinih zaposlenih.\nPreraspodela radnog vremena vrši se tako da ukupno radno vreme zaposlenog u periodu od 6 (šest) meseci u toku kalendarske godine u proseku ne bude duže od ugovorenog radnog vremena zaposlenog. Izuzetno, kolektivnim ugovorom može se utvrditi preraspodela radnog vremena koja nije vezana za kalendarsku godinu i može da traje najduže 9 (devet) meseci.\nPrimenom preraspodele, zaposleni mogu za vreme vanrednog stanja raditi onoliko kraće za koliko će u drugom periodu nakon vanrednog stanja raditi duže, pod uslovom da ukupan rad u čitavom periodu preraspodele, u proseku ne bude duži od ugovorenog radnog vremena.\nPreraspodela radnog vremena se ne smatra prekovremenim radom s toga će zarada zaposlenog tokom preraspodele biti ista kao i tokom redovne raspodele radnog vremena.\nU slučaju preraspodele, radno vreme zaposlenog ne može trajati duže od 60 časova nedeljno. Takođe, preraspodela se ne može vršiti na poslovima na kojima je uvedeno skraćeno radno vreme (naročito teški, naporni i za zdravlje štetni poslovi).\n5. PREMEŠTAJ ZAPOSLENOG NA DRUGI ODGOVARAJUĆI POSAO ZBOG POTREBA PROCESA I ORGANIZACIJE RADA\nPoslodavac može zaposlenom da ponudi izmenu ugovorenih uslova rada radi premeštaja na drugi odgovarajući posao, zbog potreba procesa i organizacije rada.\nU cilju sprovođenja ove mere, poslodavac je dužan da zaposlenom ponudi zaključenje Aneksa ugovora o radu, na način i u rokovima utvrđenim Zakonom o radu.\nOdbijanje zaposlenog da zaključi Aneks ugovora o radu predstavlja opravdan razlog za prestanak radnog odnosa.\n6. PRIVREMENO UPUĆIVANJE ZAPOSLENIH NA RAD KOD DRUGOG POSLODAVCA\nPoslodavac čiji je proces rada delimično ili u potpunosti obustavljen može svog zaposlenog uputiti na rad kod drugog poslodavca čiji je obim rada neometan ili uvećan usled Pandemije.\nU praksi, ova mera se pokazala posebno efikasna za holding društva i grupacije koja u svojoj organizacionoj strukturi imaju kompanije iz različitih privrednih delatnosti.\nU skladu sa Zakonom o radu, zaposleni može biti privremeno upućen na rad kod drugog poslodavca na odgovarajući posao ako je privremeno prestala potreba za njegovim radom, dat u zakup poslovni prostor ili zaključen ugovor o poslovnoj saradnji, dok traju razlozi za njegovo upućivanje, a najduže godinu dana. Takođe, poslodavac može uputiti zaposlenog i u drugo mesto rada u skladu sa uslovima predviđenim Zakonom o radu.\n7. PREKID RADA ODNOSNO SMANJENJE OBIMA RADA DO KOJEG JE DOŠLO BEZ KRIVICE ZAPOSLENOG\nPoslodavac, koji tokom trajanja vanrednog stanja, ima smanjen obim posla ili je prekinuo sa radom može uputiti zaposlene na tzv. "prinudni godišnji odmor" do 45 radnih dana, odnosno i duže u skladu sa Zakonom o radu.\nU tom slučaju, zaposleni imaju pravo na naknadu zarade najmanje u visini 60% prosečne zarade u prethodnih 12 meseci, s tim da ona ne može biti manja od minimalne zarade.\nIzuzetno, poslodavac može uputiti zaposlene na odsustvo duže od 45 radnih dana uz prethodnu saglasnost Ministarstva za rad, a najkasnije do dana prestanka vanrednog stanja.\n8. UVOĐENJE MINIMALNE ZARADE\nUkoliko u toku rada nastupe poremećaji u poslovanju usled kojih poslodavac nije u mogućnosti da isplaćuje ugovorenu zaradu, poslodavac može doneti odluku o uvođenju minimalne zarade za vreme trajanja takvih razloga.\nU slučaju da se stanje u procesu rada ne stabilizuje, po isteku roka od 6 (šest) meseci od donošenja odluke o uvođenju minimalne zarade, poslodavac je dužan da obavesti reprezentativni sindikat o razlozima za nastavak isplate minimalne zarade.\nZaposleni ima pravo na pun iznos minimalne zarade samo ako je ostvario standardni učinak i puno radno vreme.\n9. PROGRAM REŠAVANJA VIŠKA ZAPOSLENIH\nPoslodavac je dužan da donese program za rešavanje viška zaposlenih ako usled tehnoloških, ekonomskih ili organizacionih promena u određenom roku dođe do prestanka potrebe za radom određenog broja zaposlenih koji su u radnom odnosu na neodređeno vreme.\nProgram sadrži mere za zapošljavanje, a ukoliko se te mere pokažu neuspešnim, primenjuje se otkaz ugovora o radu kao krajnja mera. Poslodavac je dužan da pre otkaza ugovora o radu zaposlenom isplati otpremninu. Visina otpremnine utvrđuje se opštim aktom ili ugovorom o radu i ne može biti niža od zbira trećine zarade zaposlenog za svaku navršenu godinu rada u radnom odnosu kod poslodavca kod koga ostvaruje pravo na otpremninu.\nPrema najavama Vlade Republike Srbije poslodavcima koji tokom vanrednog stanja umanje broj zaposlenih za više od 10% (ne računajući zaposlene na određeno vreme kojima ugovor ističe tokom vanrednog stanja), neće biti dostupne ekonomske mere predviđene Programom države za smanjenje negativnih efekata prouzrokovanih Pandemijom, čije se donošenje očekuje u narednim danima.\nJovan Crnogorčević LL.M. Advokat\nj.crnogorcevic@jclegal.rs M. +381.63.8500.594


BTC $36.792 +0,58%\nETH $2.489 +3,12%\nBNB $375 -0,98%\nXRP $0,62 +2,49%\nVrhovni sud Rusije je naredio gradskom sudu u Sankt Petersburgu da razmotri žalbu na zabranu kripto-informativnog sajta - objavila je Ruska legalna informativna agencija (RAPSI) 20. aprila.\nOkružni sud u Viborgskom sa sedištem u Sankt Petersburgu odobrio je zahtev kancelarije tužilaštva i blokirao Bitcoininfo.ru sajt sredinom 2016. godine. Sud je utvrdio da informacije sa sajta o digitalnoj valuti bitkoin, koji predstavlja "virtuelni instrument plaćanja i čuvara vrednosti" krši savezni zakon o "centralnoj banci Ruske federacije (Banka Rusije)".\nU julu 2017. godine, Oktjabrski okružni sud u Sankt Petersburgu naredio je blokadu 40 veb-sajtova koji sadrže informacije o kriptovalutama, navodeći da "doprinose razvoju sive ekonomije" kao i da besplatna distribucija informacija dovodi do "visoke upotrebe kriptovaluta u trgovini drogom, oružjem, falsifikovanim dokumentima i drugim kriminalnim aktivnostima." U martu 2018. godine, gradski sud u Sankt Petersburgu razmotrio je žalbu i odbacio je prethodnu odluku, naloživši deblokadu sajta.\nRanije ove nedelje, Ruska vlada je zabranila popularnu aplikaciju Telegram. Inforativni nadzornik Roskomnadzor je pokušao da nametne zabranu tako što je blokirao gotovo 20 miliona IP adresa, ali mnogi korisnici prijavljuju da aplikacija i dalje funkcioniše. Drugi sajtovi i servisi su takođe pogođeni, uključujući Majkrosoftova ažuriranja, Xbox Live, i sajt Roskomnadzor (agenciju zaduženu za sprovođenje zabrane).


PREOKRET U UN Amerikanci "JEREMIĆ je NAJBOLJI KANDIDAT" - Nova Borba\nPREOKRET U UN Amerikanci "JEREMIĆ je NAJBOLJI KANDIDAT"\nUgledni svetski list „Vol strit žurnal (VSŽ)“ piše da je najbolji kandidat za mesto generalnog sekretara Ujedinjenih nacija Vuk Jeremić.\nNjujorški list danas piše kako je trenutno favorit za pobedu bivši slovački šef diplomatije Miroslav Lajčak, a spominju i kandidatkinju Bugarske Irinu Bokovu, kao i portuglaskog kandidata i bivšeg premijera te zemlje Antonija Gutereša. Međutim, VSŽ je svakom od kandidata našao manu, od toga da su služili u komunističkim režimima, do toga da su najviše obrazovanje stekli u Moskvi.\nKako piše taj list, jedini od top kandidata koji zaslužuje pohvale je kandidat Srbije Vuk Jeremić. U tekstu se navodi da on ima menadžerske sposobnosti da reformiše UN, da je mlad, kao i da je bio jedan od vodećih političara zaslužnih za rušenje režima Slobodana Miloševića.\nDodaju da Jeremić razume posao i da je to pokazao dok je bio generalni sekretar skupštine, kada se založio da funkcioneri UN predaju godišnje finansijske izveštaje, kako bi se sprečila korupcija, koja je prema pisanju lista, uzela maha za vreme Kofija Anana.\nNakon poslednje kruga glasanja u UN Vuk Jeremić zauzima treću poziciju.


Partizan vrata Evrope otvara u Štutgartu! - Naslovi.net vesti\nPartizan vrata Evrope otvara u Štutgartu!\nGlas javnosti četvrtak, 6. novembar 2008.\nFudbaleri Partizana večeras (18.00 RTS) u Štutgartu protiv istoimenog bundesligaša igraju, verovatno, odlučujući meč u pokušaju da prezime u Kupu UEFA. „Crno-beli“ su u prvom kolu ligaškog dela ovog takmičenja poraženi od italijanske Sampdorije (1:2) i svaki eventualni neuspeh u Nemačkoj značio bi... »\nKurir četvrtak, 6. novembar 2008.\nFudbaleri Partizana večeras u Nemačkoj (18.00) igraju meč drugog kola Lige UEFA protiv ŠtutgartaFudbaleri Partizana večeras (18.00, RTS) u Štutgartu protiv istoimenog bundesligaša igraju verovatno odlučujući meč u pokušaju da prezime u Kupu UEFA. Crno-beli su u prvom kolu ligaškog dela ovog takmičenja poraženi od... »\nBlic četvrtak, 6. novembar 2008.\nSrpski šampion večeras na „Mercedes-Benc stadionu“ igra drugi meč u Ligi UEFAEkspedicija Partizana juče je stigla u Štutgart sa jednim ciljem, da se vrati u trku za jedno od prva tri mesta u grupi C Lige Kupa UEFA koje bi mu obezbedile evropske utakmice i narednog proleća. Za to će crno-belima večeras... »\nSve zavisi od Štutgarta\nAlo četvrtak, 6. novembar 2008.\nEkipa Štutgarta je apsolutni favorit u današnjem meču. Ovakva uloga nemačkog predstavnika nikako ne garantuje trijumf izabranicima Armina Veha, posebno ukoliko se neke stvari okrenu na stranu šampiona Srbije. Alo! skener: Šampion Srbije je autsajderTAKTIKA Čini se da bi Partizan trebalo da potraži šansu u formaciji 4-2-3-1, sa pojačanim veznim redom. Upravo borba na sredini terena može biti ključ eventualnog uspeha crno-belih. Šampion Srbije... »\nCrno-beli valjak na mercedesovu mašinu (18, TV)\nNacionalni građanski četvrtak, 6. novembar 2008.\nVečerašnji nastup Partizana u Štutgartu, kada se objektivno sagledavaju stvari, teško bi se mogao nazvati prilikom za popravljanje nevesele situacije na tabeli Grupe C u Ligi kupa Uefe. Domaćinu, istina, ove sezone što-šta ne ide kako se želi, ali velika imena, kao što su ona Jensa Lemana, Čeha... »\nPartizan se uzda u slabu formu Štutgarta\n24 Sata četvrtak, 6. novembar 2008.\n„Bio bih zadovoljan i nerešenim rezultatom. Štutgart u poslednje vreme ne igra na svom nivou. To je naša šansa i pokušaćemo da je iskoristimo”, poručuje bek crno-belih Ivan Obradović uoči večerašnjeg (18) gostovanja Štutgartu u drugom kolu C grupe Lige UEFA. Sedmu priliku crno-beli imaju večeras (18, TV RTS 2) protiv Štutgarta u drugom kolu C grupe Lige UEFA...MERCEDES - Sedmu priliku crno-beli imaju večeras (18, TV RTS 2) protiv Štutgarta u drugom kolu C grupe Lige UEFA. - Dobro znamo protiv koga igramo, ali ne... »\n"Partizani" jurišaju na "švabe"!\nPress četvrtak, 6. novembar 2008.\nCrno-beli danas u Štutgartu ne smeju da izgube ako žele da sačuvaju šanse za plasman u narednu fazu Kupa UEFA. Igrači našeg šampiona uvereni da mogu da iznenade nemački timNemaju nameru opet da tuguju... Fudbaleri Partizana nadaju se boljem izdanju nego protiv Sampdorije Partizan sprema diverziju za „švabe"! Crno-beli će večeras (18.00 RTS 2) u meču 2. kola lige Kupe UEFA pokušati da iznenade... »\nDIARA: Na sve ili ništa\nDanas četvrtak, 6. novembar 2008.\nPartizanu neophodni bodovi u večerašnjem duelu sa Štutgartom u meču 2. kola Lige UEFA (18.00, RTS)Štutgart - Fudbaleri Partizana nemaju puno izbora na večerašnjem gostovanju u Štutgartu. U ofanzivi smo brži od odbrane Štutgarta: Lamine Diara Pobeda nad jednim od dva najveća favorita C grupe Lige UEFA u velikom stilu bi ih... »\nDanaspre 10 sati


Ovo su cene za mečeve sa Gruzijom i Rusijom - Sportske.net\nOvo su cene za mečeve sa Gruzijom i Rusijom\nReprezentaciju Srbije deli malo od plasmana u Rusiju na Svetsko prvenstvo.\nIzračunali smo - Evo kako bi Srbija mogla da prođe na žrebanju ako se plasira u Rusiju!Zvanična FIFA rang lista - Kakav napredak Srbije!Sećate se utakmice Slovenija - Srbija? Ko je vršio pritisak na selektora?Muslinu stigle loše vesti, ali nije sve tako crno?"Mitru" tek sada ništa nije jasno, ali Srbija je njegov spas!\nSelektor Muslin i reprezentativci Srbije će na putu ka Rusiji odigrati još dve utakmice, prva je protiv reprezentacije Austrije, a 9. oktobra na stadion "Rajko Mitić" stiže Gruzija u poslednjoj utakmici ovih kvalifikacija.\nNa sednici Odbora za hitna pitanja FSS-a predsedavao je predsednik Slaviša Kokeza, a najvažnije pitanje bila je cena ulaznica za meč sa Gruzijom.\nOvo su cene za taj meč:\n- zapad (centralni deo) 1200 dinara\n- zapad (bočni deo) 1000 dinara\n- istok (centralni deo) 1000 dinara\n- istok (bčni deo) 800 dinara\n- sever i jug 400 dinara\nU oktobru igra i naša mlada reprezentacija, igraće protiv Rusije 10. oktobra na stadionu "Karađorđe" u Novom Sadu, a cene i za taj meč su veoma povoljne, 500 dinara za zapad, istok je 400, a sever i jug su 200 dinara.


Mađarska će uložiti veto na plan budžeta i opravka EU | Nova Ekonomija\nMađarska će uložiti veto na plan budžeta i opravka EU\nViktor Orban, foto: Wikimedia\nMađarska će uložiti veto na plan budžeta Evropske unije za 2021-27. godinu, kao i šemu ekonomskog oporavka od pandemije ukoliko pristup sredstvima bude uslovljen poštovanjem vladavine prava, javlja agencija Rojters.\nPortparol mađarske vlade ponovio je danas da će Budimpešta glasati protiv paketa, a poljski ministar pravde rekao je da bi Varšava mogla slediti njihov primer.\nVlade u Budimpešti i Varšavi, koje EU optužuju da podrivaju nezavisnost sudova, medija i nevladinih organizacija, rizikuju da izgube pristup desetinama milijardi evra u fondovima EU, ako se uvedu novi uslovi.\nMađarski premijer Viktor Orban već je poslao pismo institucijama EU preteći vetom na budžet, a poljski premijer Mateuš Moravjecki napisao je slično pismo prošle nedelje.\nLideri EU odlučili su u julu da pristup fondovima EU treba da bude povezan sa poštovanjem vladavine zakona, odlukom koja je razjašnjena u pregovorima između vlada EU u novembru, što je pokrenulo proteste Poljske i Mađarske.


Postupak protiv 10 država EU zbog davanja vaučera umesto povraćaja novca putnicima - Daljine.rs\nEvropska komisija najavila je da će pokrenuti postupak zbog kršenja prava putnika protiv deset zemalja članica EU. Protiv Grčke i Italije su već dva puta pokretani postupci.\nPrema izveštaju Evropske komisije zakonodavstvo u Hrvatskoj, Češkoj, Kipru, Grčkoj, Francuskoj, Italiji, Litvaniji, Poljskoj, Portugaliji i Slovačkoj i dalje krši zajednička pravila Evropske unije. Tako putnici u EU imaju pravo na povraćaj novca u slučaju otkazanih turističkih aranžmana, koji je ovih dana čest zbog koronavirusa – i trebalo bi da im novac bude vraćen u roku od dve nedelje od zahteva za naknadu.\nMeđutim, u deset zemalja Komisija je zaključila da vlasti i dalje dozvoljavaju kompanijama da putnicima nude samo izbor putnog vaučera odnosno zamenskog putovanja ili im je potrebno više od 14 dana da novac vrate putnicima.\nTo je u suprotnosti sa evropskom direktivom o putovanjima koja reguliše prava putnika i potrošača. Grčka i Italija su takođe na udaru posebnog postupka zbog kršenje zakona i zbog propusta u zaštiti vazdušnih, železničkih, autobuskih i autobuskih pravila.\nAvio-kompanije širom Evrope moraju vratiti novac putnicima zbog nerealizovanih letova\nDeset zemalja sada ima dva meseca da odgovore i ubede Brisel da su ispravile nedostatke u svom zakonodavstvu. Ako Komisija i dalje pronađe nedostatke, mogla bi izdati obrazloženo mišljenje, a sledeća faza je eventualno pokretanje sudskog postupka.\nU maju je Evropska komisija podsetila je svih 27 država članica na njihove zakonske obaveze i to nakon javnog nezadovoljstva zbog odluka avio-kompanija da putnicima umesto povrata novca daju samo vaučere.\nDvanaest zemalja – Belgija, Bugarska, Kipar, Češka, Francuska, Grčka, Irska, Letonija, Malta, Holandija, Poljska i Portugal – su apelovale na Komisiju da suspenduje pravila o pravima potrošača tako da kompanije koje su pogođene pandemijom virusa korone mogu ponuditi vaučere kao glavni oblik povraćaja sredstava.\nMeđutim, Komisija je odlučila da ne suspenduje pravila koja štite potrošače, već je savetovala kompanije da ponude putnicima da prihvate vaučere koje će im učiniti primamljivijim i privlačnijim, a koji u sebi sadrže bonuse, popuste i druge pogodnosti.\n“Tokom ove krize, Komisija je uporno jasno stavljala do znanja da prava potrošača ostaju na snazi u trenutnom neviđenom kontekstu i da ih nacionalne mere za podršku privredi ne smeju umanjiti“, navodi se u saopštenju izvršne vlasti EU.\n“Svi potrošači širom EU koji su primorani da prihvate vaučere tokom primene takvih nacionalnih privremenih mera COVID-19 trebalo bi da imaju pravo na puni novčani povraćaj novca ako se na to odluče”, rekla je Monika Gojens iz Evropske organizacije potrošača.\nNa početku pandemije holandska vlada je uputila svom regulatoru zahtev da ne primenjuje pravila o povratu sredstava i tek nakon što je Komisija zapretila da će pokrenuti postupke za kršenje zakona, premijer Mark Rute promenio kurs.\nPodsećamo, u Srbiji je usvojena uredba o zamenskim putovanjima, ali putnici koji su uplatili aranžmane koji ne mogu da se realizuju mogu da biraju da prihvate zamensko putovanje ili da im novac bude vraćen.\nBali se otvara 11. septembra za putovanja


„Si-en-en“: Ruske rakete digle na noge američku avio-bazu u Nemačkoj - 15.12.2020, Sputnik Srbija\n„Si-en-en“: Ruske rakete digle na noge američku avio-bazu u Nemačkoj\nSirena za uzbunu u američkoj bazi u Nemačkoj, kao upozorenje da je ispaljena balistička raketa, oglasila se 12. decembra tokom vojnih vežbi u Rusiji, prenosi... 15.12.2020, Sputnik Srbija\nsvet, vesti, ramštajn, nemačka, rusija\n10:50 15.12.2020 (Osveženo: 01:05 26.08.2021)\n© Sputnik / The Ministry of Defence of the Russian Federation / Uđi u foto-galerijuZapusk raketы "Bulava" s podvodnogo kreйsera "Knяzь Vladimir"\nSirena za uzbunu u američkoj bazi u Nemačkoj, kao upozorenje da je ispaljena balistička raketa, oglasila se 12. decembra tokom vojnih vežbi u Rusiji, prenosi „Si-en-en“, pozivajući se na neimenovane vojne izvore.\nKako se navodi, sirena za uzbunu se oglasila na najvećoj američkoj bazi u Evropi „Ramštajn“ „što je dovelo do toga da je nekoliko minuta vladala neizvesnost i uznemirenost, dok se nije čuo znak za kraj uzbune“.\nPrema preliminarnim podacima, uzbuna se podigla nakon što su izviđački sateliti SAD detektovali lansiranje rakete. Kako navodi američka televizija, sateliti su registrovali da su sa ruske podmornice u Ohotskom moru testirane četiri rakete.\nNekoliko trenutaka kasnije, u bazi u Nemačkoj se preko zvučnika oglasilo upozorenje za lansiranje raketa.\n„Američki avioni nisu podizani. Lansiranje rakete je registrovano kao deo regionalnih vojnih vežbi. U roku od nekoliko minuta komandni centar je ponovo preduzeo odgovarajuće mere i pružio nova obaveštenja. Mi konstantno i redovno motrimo na sve pretnje našim snagama i snagama naših saveznika“, saopštila je komanda američkih snaga u Evropi i Africi, prenosi televizija.\n„Si-en-en“ navodi da se u saopštenju ne precizira da je reč o lansiranju raketa u Rusiji, ali su izvori potvrdili tu informaciju.\nPrema rečima jednog od njih, Rusija je nekoliko dana ranije izdala obaveštenje o vojnim vežbama, što je rutinski postupak.\nIzvori potvrđuju da je strateška komanda oružanih snaga SAD uspela brzo da potvrdi da rakete ne predstavljaju opasnost, stoga nije jasno zašto se oglasila uzbuna.\nPodsetimo, 12. decembra su sa nuklearne podmornice projekta 955A „Vladimir Monomah“ Tihookeanske flote prvi put lansirane istovremeno četiri balističke rakete „Bulava“. Rakete su ispaljene iz Ohotskog mora u pravcu poligona Čiža u Arhangelskoj oblasti. Istog dana je dignuta uzbuna u avio-bazi Ramštajn u Nemačkoj. „Vor zoun“ je preneo da je sistem za uzbunjivanje pokazao pravovremenu reakciju i da je uzbuna u bazi shvaćena ozbiljno.\n„Raketa leti nad Evropom“: Uzbuna u centralnoj američkoj bazi u Nemačkoj /video/\nNa prebacivanje američke vojske u Poljsku, Rusija će odgovoriti raspoređivanjem raketnih sistema


Obuka menadžera za energetsku efikasnost - Gradjevinarstvo.rs\nObuka menadžera za energetsku efikasnost\n07.06.2011. | Economy\nGrad Beograd i Centralno-evropski forum za razvoj (CEDEF) organizovaće 8. juna prvu obuku Energetski menadžeri u javnoj upravi- zgradarstvo.\nTronedeljna obuka je namenjena energetskim menadžerima opština i javnih gradskih preduzeća i ima za cilj da ukaže na načine za racionalnije korišćenje energije u gradskim i industrijskim objektima. To je prva zvanična obuka koju će organizovati vlasti Beograda, saopštili su organizatori.\nSkupu povodom početka obuke će prisustvovati pomoćnik ministra za infrastrukturu i energetiku Miloš Banjac, gradski arhitekta Dejan Vasović i generalni sekretar Komiteta Srbije Svetskog saveta za energetiku Miodrag Mesarović.\nS obzirom da se više od 50% ukupne potrošnje energije odnosi na zgradarstvo, efekti obuke direktno će se videti kroz ostvarene uštede u energiji na nivou opština i javnih gradskih preduzeća. Uštede na godišnjem nivou za grad kao što je Beograd mogu iznositi više miliona evra.\nPredavači su stručnjaci sa Univerziteta i iz Ministarstva, a polaznici će posle obuke polagati test za dobijanje sertifikata grada Beograda.\nPrema saopštenju, Beograd je prvi grad koji preuzima aktivan odnos u edukaciji budućih energetskih menadžera u opštinama, stvarajući uslove da to zvanje bude zvanično proglašeno posle donošenja novog zakona o energetici.\nZakon o energetici treba da ozvaniči uvođenje energetskog menadžmenta na lokalnom nivou specijalizacijom stručnih kadrova u oblasti upravljanja potrošnjom energije u opštinama. Očekuje se da na taj način budu stvoreni bolji uslovi za punu primenu mera energetske efikasnosti i racionalne potrošnje energije, navedeno je u saopštenju.


Gradonačelnik Zrenjanina: Zrenjaninci bezbedni kada je kvalitet vazduha u pitanju - RTV Santos\nGradonačelnik Zrenjanina: Zrenjaninci bezbedni kada je kvalitet vazduha u pitanju\nGrdonačelnik Zrenjanina Simo Salapura, gostujući u centralnoj informativnoj emisiji RTV Santos, govorio je aktuelnim dešavanjima u Gradu sa akcentom na kvalitet vazduha i očuvanje životne sredine. Salapura je istakao da se kvalitet vazduha redovno kontroliše, te da će u narednom periodu kontrole biti učestalije, jer je u planu uvođenje novih mernih mesta na teritoriji Zrenjanina.\n– Time će se dobiti kompletnija slika kada je kvalitet vazduha u našem gradu u pitanju, što će omogućiti pravovremeno reagovanje ukoliko dođe do nekog zagađenja. Prema izveštajima koje smo dobili od Pokrajinskog sekretarijata za zaštitu životne sredine i urbanizam kvalitet vazduha u našem gradu je zadovoljavajući, svi parametri su u dozvoljenim granicama. Možemo da kažemo da su Zrenjaninci bezbedni kada je kvalitet vazduha u pitanju- rekao je Salapura.\nPored postojećih mernih mesta koje se nalaze na Trgu Dositeja Obradovića, Bulevaru Veljka Vlahovića i MZ Elemir, kako je naveo gradonačelnik Zrenjanina, na predlog Zavoda za javno zdravlje biće uvedeno još mernih stanica.\n– Nova merna mesta, kako je planirano, nalaziće se u okviru sportskog centra “Partizan”, u Mužlji i u blizini Gerontološkog centra Zrenjanina. Mi želimo da naš grad bude zeleniji, želimo da nam svima ekologija i zaštita životne sredine budu prioritet. U tom smislu, mi ulažemo u ozelenjavanje grada. Ove godine smo za tu namenu, zajedno sa Ministarstvom zaštite životne sredine. Ukupno 20 miliona dinara je izdvojeno za pejzažno uređenje Zrenjanina.\nU okviru projekta ozelenjavanja Zrenjanina, uređuje se i teći po veličini park u gradu koji se nalazi u naselju Putnikovo. Prema rečima gradonačelnika, vise od 3 hektara zelenih površina biće dodatno pošumljeno. Planirano je da se radovi završe do 30. novembra. Na poslovima ozelenjavanja i pošumljavanja angažovani su radnici JKP “Čistoća i zelenilo”.\nKompletan intervju sa gradonačelnikom Zrenjanina možete pogletati na našem Youtube kanalu.\nPrethodnoKonferencija u okviru projekta „Razvoj održivog tržišta bioenergije u Republici Srbiji“\nSledećeTekvondo sve popularniji među decom i omladinom\n25. novembra 2021.\t14:46


ekspertska migracija Archives - Medicinska Njega\nO potrebama nemačkog tržišta rada i perspektivi za medicinske sestre i tehničare pročitajte tekst na novom sajtu Ekspertska migracija link\nSchon Klinik je jedan od zaista izuzetnih partnera koji su deo programa Ekspertska migracija.\nAko želite više da saznate o mogućnostima i uslovima rada u ovoj klinici, nastavak teksta je ovde.\nObzirom da nikada nisam učio nemački jezik u pocetku je bilo malo teško, što je i normalno, ali ne i nemoguće. Svakog radnog dana sam pohađao časove po 3 sata u vreme koje mi je odgovaralo. Kako je vreme odmicalo postajalo mi je sve lakše i zanimljivije, verovali ili ne. Jezik je…\nKursana Grupa je jedan od vodećih gerontoloških centara u Nemačkoj.\nO ponudi, uslovima rada u centrima Kursana Grupe pročitaj ovde


Odložena gradnja solarnog parka na jugu Srbije – Nadlanu.com\nOdložena gradnja solarnog parka na jugu Srbije\nObjavljeno 16. juna 2013. / 08:57:44\nNa jugu Srbije trebalo je da do kraja maja počne gradnja najvećeg solarnog parka u Evropi. Međutim, taj posao odlaže se do jeseni jer investitor, kompanija „Sekjurum ekviti partners“, nema odgovarajuću lokaciju, javio je RTS. Projekat za panele od hiljadu megavata, vredan 1,28 milijardi evra, jedan je od najvećih i u svetu, pa je simbolično nazvan „Jedan giga“.\nDejan Trifunović, pomoćnik ministra energetike, kaže da je država investitoru dostavila listu površina od 30.000 hektara i da se očekuje „dalje postupanje investitora“. Investitor, koji je sa Vladom Srbije potpisao obavezujući ugovor, tvrdi da su pregledali sve ponuđene parcele.\nAlesio Kolusi, direktor „Sekjurum ekviti partnersa“, kaže da projekat kasni zbog problema koji su iskrsli i da su površine koje je država ponudila nepogodne za solarne panele. Srbija ima idealne uslove za korišćenje solarne energije jer je sunčevo zračenje čak 40 odsto veće od centralnoevropskog proseka.\ngradnjaizgradnjajug srbijeodloženosolarni park\nMacura: Jedna od mirnijih noći za Hitnu pomoć


Sarajevo /Radnici DESS-a pred zatvorenim vratima: Nema posla za osobe sa invaliditetom / Radio Sarajevo\nFoto: Ilustracija/Proizvodni pogon firme DESS\n18. 08. 2017. u 15:40:00 Radiosarajevo.ba\nPravo na rad, da li je to luksuz - pitaju se radnici preduzeća "DESS HTZ konfekcija", firme za profesionalnu rehabilitaciju i zapošljavanje osoba s invaliditetom.\nU pismu koje su poslali na redakciju portala Radiosarajevo.ba navode kako od ponedjeljka ne moguući u svoju firmu kako bi nastavili raditi.\nOd 24. jula do 14. avgusta bili na prinudnom kolektivnom godišnjem odmoru na koji su upućeni bez izdatog rješenja. Nisu primili pet zaostalih plata, a direktor im je obećao da će nakon godišnjeg odmora biti isplata, kažu.\n"Nažalost, kada smo došli na posao 14. avgusta, zatekli smo zaključane prostorije i nikakvo objašnjenje šta dalje. I u narednim danima vrata su bila zaključana, a direktor se nije javljao".\nZbog ovakvog odnosa, obratili su se inspekciji rada KS kako bi zaštitili svoja prava.\nSvih trinaest radnika bilo je zaposleno u ranijoj firmi DES koja je osnovana još 1947, a trenutno je pod stečajem. Rečeno im je da se prijave na biro za zapošljavanje, ali osnivanjem nove firme DESS smatrali su da je njihov problem riješen.\nU međuvremenu, saznali su da je u srijedu na adrese nekih od njih upućeno pismeno rješenje o otkazu. Kažu da neće odustati:\n"Jedino što radnici žele je da im se dozvoli da rade i da ne budu na teretu društva. Postavlja se pitanje da li je pravo na rad luksuz ili elementarno pravo. Da li osobe s invaliditetom treba da se osjećaju manje vrijedne i da budu sretne što su na teretu društva. Izgleda da je nazuiv firme DES ili DESS za gluhe osobe prokletstvo"navodi se u pismu koje su radnici uputili redakciji portala Radiosarajevo.ba.\nTagovi: osobe s invaliditetom stečaj Kanton Sarajevo\nFBiH / Alarmantno stanje u poljoprivredi, mogla bi se ugasiti trećina gazdinstava\nUSAID / Za firme iz dijaspore u BiH osigurano 5,2 miliona dolara\nCentralna banka / U BiH prošle godine investirano pola milijarde KM, najviše iz Hrvatske\nKS / Kvarovi i održavanje vodovodne mreže u Sarajevu: Brojne ulice bez vode


NBS: U 2014. inflacija od 2,5 do 5,5 odsto – Portfolio\nNarodna banka Srbije je objavila program monetarne politke u 2014. godini kojim je predviđeno da inflacija bude u granicama od 2,5 do 5,5 odsto.\nOsnovni cilj monetarne politike je postizanje i održavanje srednjoročne stabilnosti cena, čime se doprinosi i očuvanju stabilnosti finansijskog sistema i ostvarivanju održivog ekonomskog rasta, navodi se u programu monetarne politike NBS objavljene na sajtu centralne banke (www.nbs.rs).\nProcena inflacije u narednom periodu zasnovana je, kako je objašnjeno, na oceni da neće biti završene strukturne reforme i liberalizacija cena.\nNBS će nastojati da ciljanu inflaciju ostvari pomoću osnovnog instrumenta monetarne politike – referentne kamatne stope, koja će se menjati na dosledan i predvidiv način, zavisno od ekonomskih kretanja i projekcija inflacije, a koristiće i druge instrumente iz svoje nadležnosti.\nI u idućoj godini centralna banka Srbije će nastaviti da sprovodi režim rukovođeno plivajućeg deviznog kursa.\nIntervencije na deviznom tržistu biće sprovođene kako bi se smanjile prekomerne kratkoročne oscilacije deviznog kursa, očuvala cenovna i finansijska stabilnost i održao odgovarajući nivo deviznih rezervi, navodi se u programu monetarne politke NBS.\nNext: Next post: NBS : Inflation in 2014. in the range 2.5 to 5.5 percent


Na Banjalučkoj berzi promet 119.544 KM - Index.ba\nUkupan promet obveznicama iznosio je 46.110,32 KM. Najviše se trgovalo obveznicama Republika Srpska – stara devizna štednja 8, u vrijednosti 22.608,79 KM. Prosječna cijena ovih obveznica ostvarila je rast od 0,06 posto.\nNajveći promet na tržištu fondova ostvaren je akcijama DUIF Kristal Invest a.d. – OMIF Maximus Fund, a trgovalo se u iznosu 46.783,19 KM, po prosječnoj cijeni 4,18 KM, što predstavlja rast cijene za 1,21 posto.\nPrethodni članakČišćenje obale rijeke Misoče u Starom Ilijašu\nNaredni članakBeč: Hladni rat i arhitektura


Odbačen sporazum o trgovini oružjem\nIran, Sirija i Severna Koreja kažu da predloženo regulisanje svetske trgovine oružjem ne odgovara njihovim potrebama\nIran, Sirija i Severna Koreja blokirali su usvajanje sporazuma u Ujedinjenim nacijama za regulisanje trgovine oružja u svetu, vredne 70 milijardi dolara, rekavši da ne zadovoljava potrebe njihovih zemalja.\nZa usvajanje sporazuma, o kome se juče raspravljalo u sedištu svetske organizacije, bila je neophodna jednoglasna podrška. Međutim, nekoliko zemalja je saopštilo da će uskoro izneti taj predlog pred Generalnu skupštinu Ujedinjenih nacija, gde se očekuje njegovo usvajanje dvotrećinskom većinom.\nPomenutim sporazumom uspostavila bi se međunarodna pravila za uvoz, izvoz i transfer konvencionalnog naoružanja.\nNajveći svetski izvoznik oružja, Sjedinjene Države, ranije su se protivile nekim delovima predloženog porazuma, ali su američke diplomate u utorak izjavile da je on pravedan i da se Vašington nada njegovom skorom usvajanju.\nDiplomate kažu da bi o tome moglo da se glasa na Generalnoj skupštini već idućeg utorka.


Kopač: Srbija ne poštuje propise Energetske zajednice | Novinska agencija Beta\nEKONOMIJA | 12.12.2020 16:05 > 12.12 16:05\nDirektor Sekretarijata Energetske zajednice (EZ) Janez Kopač rekao je danas da će Ministarski savet u četvrtak, 17. decembra, razmotriti kršenje pravila EZ od strane Srbije zbog toga što nije razdvojila delatnosti operatora gasa Jugorosgaz transporta.\nOn je za Betu rekao da je to "ozbiljan slučaj kršenja energetskog prava EZ i da Jugorosgaz transport, zavisno preduzeće Srbijagasa, nije sertifikovan u skladu sa Trećim paketom".\n"Postupak u vezi s razdvajanjem Srbijagasa nije na dnevnom redu ovog Ministarskog sveta, ali još nije završen, a tiče se Drugog energetskog paketa koji nije primenjen u celini", rekao je Kopač.\nDodao je da Sekretarijat sada ne insistira na prekršajnom postupku pošto su "neke stvari ipak realizovane".\n"Ali ukoliko Srbija ne preduzme mere za razdvajanje delatnosti po Trećem energetskom paketu, Sekretarijat će pokrenuti nov postupak protiv Srbije", rekao je Kopač.\nSrbija je 2015. godine donela Zakon o energetici koji je trebalo da omogući da se u potpunosti primeni set energetskih propisa iz Drugog i Trećeg energetskog paketa Evropske unije koji predvidjaju da se proizvodnja i snabdevanje energijom razdvoje od transporta.\nPored toga, propisi predvidjaju pristup treće strane mreži, i razdvajanje delatnosti u kompanijama koje se bave proizvodnjom, prenosom i snabdevanjem strujom ili gasom, kao i veću zaštitu kupaca.\nKopač je rekao da je "slučaj Jugorosgaz transporta tretiran kao korak pre zahteva za odredjene mere (sankcije) i da to još nije kazna nego jedan korak pre nje".\n"Odvajanjem delatnosti dobija se nezavisan operator mreže koji omoguje pristup bilo kojem korisniku, trgovcu, snabdevaču. Bez toga nema konkurencije na srpskom i regionalnom tržištu gasa", rekao je Kopač.\nNezavisni operator, kako je rekao, jasno iskazuje svoje troškove rada i prihode koje reguliše regulator, Agencija za energetiku Republike Srbije (AERS), "tako da nema subvencija za vlasnika Srbijagasa".\nPreduzeće Srbijagas, rekao je Kopač, nije uskladilo poslovanje s Ugovorom o EZ od njenog osnivanja, "pa se može reći da je slučaj započet 2013. godine, a neuskladjenost s Trećim energetskim paketom Srbijagasa traje od 2016. godine".\nNa pitanje da li ima još problema u energetici Srbije zbog čega je EZ upozoravala Srbiju, Kopač je odgovorio "da ima jer Srbijagas blokira pristup konkurenciji na ulaznoj tački u srpski prenosni gasni sistem iz Madjarske kod Horgoša".\n"Slobodan pristup sistemu na svakoj tački je osnovni prinicp Trećeg paketa i to je takodje težak prekršaj za koji je otvoren slučaj koji će sledeće nedelje razmatrati Ministarski savet", rekao je Kopač.\nUkazao je da Srbija godinama izbegava realizaciju direktive o maksimalnom udelu sumpora u mazutu.\n"Naftnoj industriji Srbije (NIS) je tako dozvoljeno, da proizvodnjom zagadjuje vazduh širom Srbije, daleko preko dozvoljenih granica", rekao je Kopač.\nElektromreža Srbije je, izjavio je on, kao operator električne mreže sertifikovana od strane AERS, "ali suprotno mišljenju Sekretarijata EZ koji smatra da razdvajanje nadležnosti unutar Vlade Srbije nije uredno organizovano".\nSrbija, nastavio je Kopač, ni danas nema aukcije za podršku obnovljivim izvorima energije, iako bi taj mnogo jeftiniji način podržavanja tih investicija morao biti deo zakonodavstva Srbije već godinama.\n"Sekretarijat je napisao nacrt amandmana na zakon u junu 2017. godine za sve članice EZ i svi su bili zahvalni i usvojili su odgovarajuće zakonske promene, jedino Srbija i Kosovo su ignorisali tu svoju obavezu", rekao je Kopač.\nVeliki problem Srbije je, kako je naglasio, "nerazumna podrška uglju".\n"Predsednik (Aleksandar) Vučić je potpisao Sofijsku deklaraciju koja predvidja potpunu dekarbonizaciju (ukidanje korišćenja uglja) do 2050. godine, ali mesec dana kasnije najavio je izgradnju termoelektrane na ugalj, Kostolac 3", rekao je Kopač.\nDodao je da se termoelktrana na ugalj ne može amortizovati za 25 godina i da je "to potpuno nerazumno ako je obećanje o dekarbonizaciji ozbiljno".\nSrbija bi, kako je ocenio Kopač, u skladu sa Sofijskom deklaracijom morala odmah uvesti cenu emisija ugljen-dioksida.\nU regionu to je, kako je rekao, za sad uradila samo Crna Gora, a EU sledeće godine uvodi graničnu taksu za emisije ugljen-dioksida i "tada će biti jasno ko sledi evropsku politiku, a ko ne".\nSekretarijat, naveo je on, ima značajne primedbe i na regulatroni okvir gasovoda Balkanski tok kroz Srbiju, jer odluka regulatora o izuzeću tog projekta od glavnih principa Trećeg paketa o slobodnom pristu, regulisanju tarifa i razdvajaju delatnosti, nije uvažila Mišljenje Sekretarijata.\nDodao je da Mišljenje Sekretarijata nije prihvaćeno ni u delu o dugoročnom izuzetom kapacitetu, monopolskom položaju akcionara Gastransa i razdvajanju u Srbijagasu, a najvažnije, Srbija nije uvela nikakve preventivne mere protiv budućeg monopolskog udela obeju akcionara na domaćem tržištu.\n"Ako bi odluka mogla uopšte da se donese, morali su biti ispunjeni razni kriterijumi kojim se dokazuje, na primer da će projekat povećati konkurenciju", rekao je Kopač.\nTaj test je, kako je rekao, bio negativan, i mišljenje Sekretarijata je ignorisano.\nKopač je rekao da "ta tema još nije stigla do kraja, a sledeća moguća prepreka je na madjarskoj granici jer Madjarska još nije odlučila da li će da gradi produžetak tog gasovoda".\n"Ako Madjarska odustane od izgradnje produžetka Balkanskog toka, srpski potrošači će platiti velike ambicije nekog drugog, bez ikakve koristi za Srbiju", rekao je Kopač za Betu.


Penis XXL krema 50ml – Kamagra Beograd\nPenis XXL krema 50ml\nNačin primene i konzumiranja: Preporučuje se da se koristi svakodnevno, a ako želite još bolji efekat pola sata pred odnos. Krema se nanese na telo penisa i dobro utrlja, bezbedna je za korišćenje kondoma.\nEkstrakt Ginka Biloba, ulje Jojobe, vitamin E\nPenis XXL krema se može nabaviti u tri pakovanja: manjem pakovanju u tubi od 50ml, srednjem pakovanju u tubi od 80ml, i većem pakovanju u tubi od 200ml.\nPenis XXL krema je efikasna krema koja deluje u tri smera odjednom: jača erekciju, povećava elastičnost penisa i povećanja njegovu veličinu. Ulje Jojobe i vitamin E neguju kožu penisa, hrane je i vlaže, dok ekstrakt prirodnog Ginka znatno pojačava dotok krvi u penis.\nPenis XXL krema je najprodavanija krema za muškarce za jačanje erekcije. Proizvedena je u Nemačkoj, krema sadrži aktivne sastojke koji utiču na pojačanu cirkulaciju krvi u penisu dajući Vam jaču erekciju. Krema takođe sadrži hranljive sastojke za telo i kožu koji pozitivno utiču na penis. Pozitivan efekat ove kreme ukloniće probleme koji mogu nastati prilikom korišćenja vakum pumpe. Penis XXL kremu preporučujemo svima koji žele da postignu jaču erekciju, kao i muškarcima koji rade vežbe za povećanje penisa.\nPenis XXL krema je napravljena u potpunosti od prirodnih sastojaka. Neželjena dejstva ili nuspojave nisu do sada uočene ili ne postoje.


Proizvodi lizing kuće SoGeLease - SG lizing\nProizvodi lizing kuće SoGeLease\nKlasičan finansijski lizing\nReč lizing potiče od engleske reči "lease" što znači iznajmiti, rentirati, uzeti pod zakup. Ovaj pojam je u drugoj polovini 20. veka evoluirao u finansijki model koji danas ima svoje autonomno značenje. Lizing je način finansiranja koji podrazumeva pravni posao kojim korisnik lizinga stiče ekonomsko pravo korišćenja predmeta u ugovorenom periodu, dok lizing kompanija zadržava pravo vlasništva nad predmetom do kraja isteka ugovora o lizingu.\nFinansijski lizing uvek podrazumeva tri strane u lizing poslu:\nIsporučioca predmeta lizinga - proizvođač ili prodavac predmeta lizinga\nPrimaoca lizinga - korisnik predmeta liiznga\nDavaoca lizinga - lizing preduzeće\nZa vreme trajanja ugovora o finansijskom lizinga predmet ugovora je vlasništvo lizing kuće, za razliku od slučaja kada se nešto kupi na kredit. Pravo vlasništva se prenosi na korisnika po isplati poslednje rate, a amortizacija predmeta lizinga vodi se u poslovnim knjigama primaoca lizinga.\n2. „Winter Skip“\nLizing za nabavku građevinskih mašina:\nImajući u vidu sezonski karakter kako građevinske tako i bilo koje druge industrije, „Sogelease“ izlazi u susret potrebama klijenata koji posluju u takvom poslovnom okruženju i odobrava finansijski lizing sa planom otplate koji ima umanjene rate tokom zimskog perioda, čime ovim klijentima olakšava otplatu u mesecima smanjene poslovne aktivnosti i priliva sredstava.\n3. „Sale and lease back“\nOtkup postojećih sredstava koja mogu da budu predmet lizinga i njihovo davanje u lizing onome od koga je i lizing kuća kupila predmet. Na taj način klijent nastavlja da koristi predmet lizinga i ujedno dolazi do dodatnih novčainh sredstava.\n4. „Za rodnu godinu“\nImajući u vidu sezonski karakter poljoprivredne proizvodnje „Sogelease“ izlazi u susret potrebama klijenata i lizing rate sa njima dogovara u skladu sa ciklusima proizvodnje (npr. prva rata u septembru posle žetve pšenice, soje i suncokreta, a sledeća polugodišnja rata u decembru posle ubiranja kukuruza i vađenja šećerne repe). Uz ovakve, jedinstvene uslove finansiranja, korisnici lizinga mogu da povećaju proizvodnju investiranjem u novu poljoprivrednu mehanizaciju što, na kraju, rezultira povećanjem ukupne dobiti klijenta.\n5. “Fiksna kamatna stopa”\nPosebno treba izdvojiti ono po čemu se „Sogelease“ izdvaja od konkurencije, a to su varijabilni plan otplate koji se može prilagoditi potrebama klijenta u zavisnosti od sezone i finansijskih potreba klijenata, kao i fiksna kamatna stopa sa fiksnom indeksiranom ratom tokom celog perioda otplate.\n„Sogelease“ zasniva dugoročni partnerski odnos sa korisnicima lizing usluga gde korisnici unapred mogu da planiraju svoje obaveze prema lizing kompaniji koja ne menja visinu rate u toku perioda otplate tj. primenjuje fiksnu kamatnu stopu. „Sogelease“ redovno smanjuje ili povećava visinu rate u toku perioda otplate ukoliko klijent odabere varijabilnu kamatnu stopu.\nOvakva saradnja omogućava korisnicima ostvarivanje jedinstvenih uslova finansiranja, a samim tim utiče na povećanje proizvodnje investiranjem u novu opremu i/ili mehanizaciju što rezultira na kraju povećanjem ukupne dobiti.\nPoljoprivredne mašine i prateća oprema,\nMedicinska oprema, kao i mnoge druge, bez granica.\nVeliki kvalitet proizvoda „Sogelease“ zasnovan je na poznavanju klijenata i razumevanju njihovih potreba; „Sogelease“ je specijalizovan po industrijskim granama, što znači da komercijalni tim naše lizing kuće čine zaposleni sa iskustvom u poljoprivredi, međunarodnom transportu, građevini itd.


Izetbegović: Uvjeren sam da će Beograd zaustaviti političke avanture RS | Moja Hercegovina\nPočetna / Izetbegović: Uvjeren sam da će Beograd zaustaviti političke avanture RS\nIzetbegović: Uvjeren sam da će Beograd zaustaviti političke avanture RS\n13. Septembra 2016. 8:48\nBakir Izetbegović, predsjedavajući Predsjedništva BiH i lider SDA, rekao je da se nada da će RS i Milorad Dodik odustati od referenduma koji je najavljen za 25. septembar.\nIzetbegović je izrazio stav da RS sljedeći referendum, najavljen za 2018. godinu, neće pokušati organizovati, jer bi se time definitivno doveo u pitanje mir na cijelom Balkanu.\n“Uvjeren sam da će od Beograda biti zaustavljene i teže političke avanture od ove. Ako ne uspiju zaustaviti ovaj, onda sam uvjeren da će, radi sebe, zaustaviti onaj teški, koji se nagovještava za 2018. godine. Dakle, govorimo o referendumu koji bi porušio sporazum o miru BiH, a time i mir u BiH” , rekao je Izetbegović.\nOznakeBakir Izetbegović dan republike referendum republika srpska


Fudbalski klub Crvena zvezda polako razrađuje strategiju za predstojeći zimski prelazni rok.\nTokom januarske fudbalske “pijace” klub planira da ojača neke linije tima ali biće i odlazaka iz kluba, a prema navodima “Sportskog žurnala” prvi na izlaznim vratima su Miloš Degenek i Loi Dioni.\nDegenek je i pred početak sezone imao dozvolu da napusti Zvezdu, čak su crveno-beli imali i neke konkretne ponude za njega ali je australijski štoper srpskog porekla ipak ostao u klubu.\nIpak, čini se da je rastanak ovoga puta neminovan i da je miljenik navijača crveno-belih izgubio poverenje trenera Dejana Stankovića nakon nepromišljenog isključenja u bitnom meču sa Mitjilandom u četvrtom kolu Lige Evrope, koje je kasnije i odredilo tok meča i poguralo beogradski tim ka porazu (0:1).\nPoslednjih dana se govori i da je uprava kluba iz Ljutice Bogdana pikirala štopera Šerifa Arboledu, čijim bi dolaskom Degenek postao prekobrojan u timu.\nSa druge strane Liok Dioni nije ispunio očekivanje rukovodstva Crvene zvezde iako je letos najavljen kao veliko pojačanje. Francuz je u dosadašnjem delu sezone pružao vrlo neuverljive partije i na “Marakani” trenutno traže model po kojem bi prekinuli jednogodišnju pozajmicu pre vremena.\nZvezdu će tokom ove zime na poziciji napadača pojačati trenutno najbolji strelac Evrope, Ohi Omoižuanfo koji u dresu norveškog Moldea prosto briljira. Jasno je da će on od januara preuzeti ulogu prvog napadača crveno-belih, što je bila možda I pozicija koja je najviše zadavala glavobolje stručnom štabu.\nVideo: Crveni karton Degeneka sa utakmice Zvezda - Midtjiland


"Prioritet je da završimo prvu fazu u naredne dve godine i ako sve bude završeno kako bismo želeli, mi planiramo da broj stanova dupliramo u drugoj fazi", rekao je Momirović novinarima nakon obilaska radova u kragujevačkom naselju Denino brdo.\nMinistar je prethodno održao sastanak sa gradonačelnicima Kragujevca, Kraljeva i Niša o izgradnji stanova za službe bezbednosti u tim gradovima.\n"Realizacija ovog važnog projekta za Kragujevac ide dobro. Projekat izgradnje stanova za pripadnike službi bezbednosti je lično inicirao predsednik Srbije Aleksandar Vučić i na listi je prioriteta našeg ministarstva", naglasio je Momirović.\nKaže da je država u prethodnom periodu povećala standard života pripadnicima službi bezbednosti, kao i da vlada i predsednik zemlje žele da oni oni imaju jasnu perspektivu i još bolje uslove.\nMinistar je naveo da će u Kragujevcu u prvoj fazi biti izgrađeno 270 stanova, a ukupno 970 stanova.\nVeliki broj radnika iz Kragujevca i okoline je angažovan na tom projektu koji trenutno pokreće ekonomiju u tom gradu, naglasio je Momirović.\n"OD BEOGRADA DO NOVOG SADA ZA POLA SATA" Momirović: Brzu prugu završavamo do kraja 2021.\nKaže da se trenutno u Srbiji realizuje veliki obim investicija u oblasti infrastrukture i da je izgradnja stanova jedan od projekata.\n"Radovi se dobro izvode, međutim, mi to u narednom periodu moramo da dodatno da ubrzamo", poručio je Momirović dodajući da postoje određena kašnjenja, koja su delimično opravdana zbog situacije sa korona virusom. Ipak, primećuje da ima tu i propusta i da to više ne sme da se dešava u realizaciji projekta.\nMinistar kaže da je ekonomija ugrožena, kao i svuda u svetu, zbog čega će država povećati nivo investicija u oblasti infrastrukture.\n"Ako budemo i minimalno kasnili u narednom periodu, bićemo u problemu", dodao je Momirović.\nPoručio je da zato svi treba dobro da rade svoj deo posla, gradovi, opštine, preduzeća u njegovom resoru.\n"Nalog predsednika Srbije je da rast BDP-a podignemo na pet odsto. Mi to moramo i možemo da uradimo", naveo je Momirović.\nMinistar kaže da u pojedinim gradovima radovi na projektu izgradnje stanova za pripadnike službi bezbednosti ozbiljno kasne i da je obično problem u lokalnim samoupravama zbog neblagovremenih urbanističkih planova i projekata.\n"Negde imamo problema sa razminiravanjem terena (u Kragujevcu), negde sa infrastrukturom i slično. Moramo to da rešimo i zato sam danas održao sastanak, a imaćemo ponovo sastanak sutra u Beogradu i uveren sam da ćemo te probleme rešiti".\nDodao je da je sa gradončelnikom Kragujevca razgovarao i o izgradnji severne obilaznice i da je taj projekat ušao u budžet Srbije, tako da se očekuje da uskoro počne njegova realizacija.\nGradonačelnik Kragujevca Nikola Dašić je rekao da su u startu zaostale mine na terenu pravile problem u realizaciji projekta izgradnje stanova, ali da su sada nastavljeni radovi.\n"KLJUČNO PITANJE ČEKANJE NA GRANICAMA" Momirović: Olakšaćemo transport za građane i privredu\nDodaje da će u okviru projekta biti izgrađeno i oko 11 kilometara kanalizacije, 2,5 km saobraćajnica, veliki broj parking mesta...\n"Stanovi se grade u devet lamela. Prva lamela se privodi kraju, tačan datum useljenja u prve stanove se trenutno ne zna, ali bi prateća infrastruktura koja je preduslov trebalo da bude završena početkom naredne godine".\nVršilac dužnost direktora Građevinske direkcije Srbije Mirko Petrović je rekao da je vrednost projekta u Kragujevcu oko 35 miliona evra, plus radovi na infrastrukturi koje obezbeđuju Republike i lokalne samouprave.\nU APRILU POČINJE GRADNJA U BEOGRADU Uz stanove za bezbednjake i škole i obdaništa\nPrvog januara ove godine u Hrvatskoj je počela da važi fiskalizacija za aparate za kafu, automate autoperionica i ostale samouslužne uređaje.


Ova Deklaracija ukazuje na čvrstu i dugoročnu opredeljenost obe zemlje ka razvoju najboljih političkih, ekonomskih i kulturnih odnosa.\nPotpisivanjem Deklaracije stvoreni su svi uslovi za dalji razvoj ekonomske i privredne saradnje između Srbije i Rusije.\nOčekujem da ova Deklaracija podstakne kako nova ulaganja ruskih kompanija u Srbiju tako i značajnije prisustvo srpskih kompanija na ruskom tržištu.\nŽelim da podsetim da je Srbija jedina zemlja na svetu koja ima sporazum o slobodnoj trgovini sa carinskom unijom koju čine Rusija, Kazahstan i Belorusija. To je tržite od preko 200 miliona ljudi gde mi praktično sve domaće proizvode možemo da izvozimo bez carina.\nIzlazak na ovo tržište je jedinstvena šansa za oporavak domaće privrede.“


PLJAČKA PREDUZEĆA – Slobomir – Internet, Radio i TV stanica ; najnovije vijesti iz BiH i regiona\nPočetna / BIH / PLJAČKA PREDUZEĆA\n6. октобра 2015.\tBIH, BIJELJINA, REPUBLIKA SRPSKA, VIJESTI Ostavite komentar 627 Pregledi\nNajava Okružnog privrednog suda u Bijeljini o pokretanju likvidacije oko 3.000 nelikvinih preduzeća završni je čin neodgovornog ponašanja Poreske uprave, Fonda penzijskog i invalidskog osiguranja, IRB-a i Ministarstva finansija Republike Srpske, ocijenio je za poslovni portal CAPITAL stečajni upravnik Stojan Jović.\nOn je istakao da je najavljena likvidacija hiljada preduzeća Bijeljini koja su faktički nepostojeća, nemaju imovine, ne obavljaju djelatnost, a još uvijek nisu izbrisana iz sudskog registra, samo završni čin neodgovornog ponašanja niza faktora u društvu koji su doveli do takvog stanja.\nJović kaže da je za pravovremeno pokretanje stečaja u preduzeću koje 60 dana ima blokirane žiro – račune, prije svega, odgovoran zakonski zastupnik preduzeća – direktor, ali da ogromna odgovornost leži i na Poreskoj upravi Republike Srpske.\n„Stečaj je „hirurški rez“ u preduzeću koje je postalo nelikvidno ili mu je zaprijetila opasnost da postane nesolventno. Međutim, većina odgovornih faktora u lancu odgovornosti svjesno bježe od pokretanja stečaja u preduzeću, iscrpljujući ga do krajnjih granica, kada ono biva dovedeno u bezizlazno stanje“, kaže Jović ističući da u svemu ovome posebnu odgovornost ima Poreska uprava Republike Srpske, koja svojim neblagovremenim postupanjem dodatno iscrpljuje posrnula preduzeća, obračunavajući im dnevnu zateznu kamatu od 0,04 odsto.\nU javnosti se može steći dojam da PU, odnosno država na takav način svjesno pljačka vlastita preduzeća, kaže Stojan Jović.\n„Takvim svojim ponašanjem ili nečinjenjem Poreska uprava svjesno izaziva i pothranjuje sumnje o raširenoj korupciji. Ništa manje nije odgovoran ni Fond PIO Republike Srpske, koji ima obaveze, kako prema radnicima, tako i prema penzionerima i koji mora pravovremeno reagovati kada su u pitanju preduzeća koja ne uplaćuju redovno doprinose za svoje radnike“, ističe Jović.\nOdgovornost za loše procjene u pojedinim slučajevima i odobravanje kredita posredstvom IRB-a Republike Srpske leži i na Ministarstvu finansija, ali i na pojedinim bankama koje su odobravale kredite preduzećima u kojima je oporavak bio praktično nemoguć, kaže Stojan Jović.\nPrethodni DANAS POČINJE AKADEMSKA GODINA\nSljedeći BOLNICA I GIMNAZIJA POMAŽU LICIMA SA AUTIZMOM


Pejović predvodio delegaciju DPS-a na samitu lidera lijevih partija u Sarajevu | Analitika - Informativni Portal\nPejović predvodio delegaciju DPS-a na samitu lidera lijevih partija u Sarajevu\nAleksandar Andrija Pejović, član Glavnog odbora i predsjednik Komisije za međunarodnu saradnju, evropske i evroatlantske integracije DPS-a učestvovao je u Sarajevu na regionalnom samitu lidera lijevih partija, koju je organizovao SDP BiH u saradnji s Partijom evropskih socijalista, a koji su pratili paralelni radni sastanci i diskusije u organizaciji Grupe socijalista i demokrata u Evropskom parlamentu i Fondacije Fridrih Ebert.\nObjavljeno: 18. 11. 2017 - 14:10 Promjenite veličinu teksta: A A A\nNa konferenciji je zajednički ocijenjeno da je potrebno jače i bolje raditi na integrativnim procesima u regiji i samim tim kvalitetnije sarađivati među političkim faktorima.\nA. A. Pejović je informisao o aktuelnim procesima na društveno političkoj sceni Crne Gore posebno akcentirajući predstojeće izborne cikluse - lokalne i predsjedničke izbore. Izrazio je očekivanje da će rezultati jasnije profilisati političku scenu i dati jasan odgovor na bojkot opozicije, što će sveukupno uticati na definisanje daljih društvenih procesa i snaženje dijaloga kao mehanizma za postizanje punog demokratskog kapaciteta društva.\nKada je u pitanju bojkot opozicije Pejović je informisao da je DPS više puta uputila poziv opoziciji, posebno inicirajući dijalog o implementaciji preporuka OEBS/ODIHRA-a, koji se sprovodi u okviru parlamentarne grupe u Skupštini Crne Gore. Posebno je ukazao na edukaciju o evropskim integracijama unutar partije kako bi članstvo bilo bolje upoznato s procesima kroz koje Crna Gora prolazi.\nPejović je napravio osvrt i na obaveze koje Crnu Goru očekuju u daljem pregovaračkom procesu. Zahvalio je evropskim specijalistima za podršku u dosadašnjem procesu pregovora i istakao da će dalja politička afirmacija u EP biti od izuzetnog značaja imajući u vidu predstojeći period donošenja značajnih političkih odluka do Samita Zapadni Balkan - EU 17. V 2018. u Sofiji. U tom pravcu, Pejović je naglasio važnost aktivne participacije evropskih socijalista, ali i sestrinskih partija koje dolaze iz zemalja članica kako bi upravo socijaldemokratske snage, kao što je DPS, inicirale i aktivno uticale na formulisanje politika i novog okvira za proširenje EU na Zapadni Balkan.\nTakođe, Pejović je prenio spremnost DPS-a da bude domaćin PES-ove Radne grupe za Zapadni Balkan i predložio pokretanje inicijative za postizanje punopravnog članstva u PES-u. Tokom samita u Sarajevu, Pejović je imao niz bilateralnih sastanaka i razgovora s kolegama iz regije, Evropskog parlementa i PES-a.\nPored predsjednika komisije Pejovića, delegaciju DPS-a na samitu činili su: poslanik Danijel Živković, članica OO DPS Ulcinj Pranvera Suljić, sekretarka komisije Svetlana Vuković i član komisije Miodrag Radović.\nTagovi: Aleksandar Andrija Pejović DPS samit lidera lijevih partija\n18. 11. 2017 - 17:15\nOkle Ranja tsmo kads DPS kaza da su oni desni.Ciji mi se da je Pejivic tu malko s bande.\nA viđite dva bisera..\n19. 11. 2017 - 07:31\n...na gornju sliuku-viteza crnogorosrpska Krivoga Šutanovca...leleleeee...


Brnabić: Uskoro novi tekst amandmana - Politika - Dnevni list Danas\nPočetna » Politika » Brnabić: Uskoro novi tekst amandmana\nBrnabić: Uskoro novi tekst amandmana\nPredsednica Vlade Srbije Ana Brnabić izjavila je danas u razgovoru sa šefom Delegacije Evropske unije u Srbiji Semom Fabricijem da Ministarstvo pravde i Vlada Srbije posvećeno rade na završetku novog teksta ustavnih amandmana i usaglašavanjem sa preporukama Venecijanske komisije.\n1Piše: FoNet 30. avgusta 2018. 13.58\nBrnabić je objasnila da je ovo važan posao na kojem su predstavnici Vlade intenzivno radili u proteklom periodu i izrazila uverenje da će tekst u najskorijem periodu biti završen i prosleđen Narodnoj skupštini na usvajanje, saopštila je Vlada Srbije.\nKada je u pitanju donošenje medijske strategije, premijerka je objasnila da se vodi kontinuirani dijalog Vlade i predstavnika medijskih udruženja.\nBrnabić i Fabrici razgovarali su i o situaciji u regionu zapadnog Balkana i dijalogu Beograda i Prištine.\nPremijerka je ponovila stav da je Srbija spremna za pronalaženje kompromisnog rešenja, ali da nije zadovoljna činjenicom da Priština ne radi na implementiranju sporazuma, pre svega kada je u pitanju Zajednica srpskih opština kao okosnica Briselskog sporazuma.\nKrajem nedelje, kako je najavljeno, biće otvoren za saobraćaj Žeželjev most u Novom Sadu, obnovljen uz finansijsku podršku EU, uz prisustvo komesara za pregovore o proširenju i susedsku politiku Johanesa Hana.\nAna Brnabić, sem fabricio\nzašto pišu novi tekst ustavnih amandmana kada je ministarka nepravde kuburović rekla da je venecijanska komisija prihvatila prvobitni tekst, samo je došlo do malih nedoumica zbog prevoda?


Gimnazijalci idu u Beranovac, ekonomisti u Konarevo\nKako je rekao načelnik školske uprave Žarko Milosavljević, za učenike Gimnazije nastava će od srede biti organizovana u OŠ „Vuk Karadžić” i to u matičnoj zgradi i na Beranovcu. Ekonomsko-trgovinska škola imaće nastavu u popodnevnim satima u OŠ „Đura Jakšić” u Konarevu, a Elektrosaobraćajna tehnička škola u OŠ „Dositej Obradović” u selu Vrba. Učenici OŠ „Dimitrije Tucović” nastavu će pohađati u školi „Jovo Kursula”.\nPrema rečima gradonačelnika Ljubiše Simovića, grad za sada nije u mogućnosti da organizuje prevoz za đake koji će biti dislocirani u druge škole.\n- Postupak javne nabavke za prevoz učenika sprovešćemo po hitnoj proceduri, tako da očekujem da ćemo uskoro obezbediti i prevoznike - kaže Simović.\nZoran Maričić, direktor „Autotransporta”, najvećeg prevoznika u gradu, kaže da je ova firma već u dogovoru sa direktorima škola koje su morale da dislociraju đake pojačala prevoz na pojedinim linijama i uvela nove da bi pokrila sve smene.\n- Isto ćemo uraditi i sa gradskim linijama čim načelnik školske uprave stigne iz Beograda, gde treba da dobije zeleno svetlo za novi raspored. Potrudićemo se da napravimo takvu mrežu đačkih polazaka da deca sa najviše dva presedanja dođu do škola i da imaju osiguranu vožnju do kuće jer će raditi u više smena i kasno uveče. Njihove pretplatne karte na linijama koje su do sada imali važiće i dalje - kaže Maričić.\nInače, očekuje se da će sanacija zgrada Mašinsko-tehničke, Medicinske, Šumarske i Poljoprivredne škole biti brzo završena.\n- Najveći problem ostaje Muzička škola, za koju još nismo našli alternativni prostor zbog specifičnosti nastave - kaže načelnik školske uprave Žarko Milosavljević.\nMinistarstvo prosvete već je izdvojilo dva miliona dinara za sanaciju školskih objekata oštećenih tokom zemljotresa, a za tu svrhu biće obezbeđena i dodatna sredstva, izjavio je ministar prosvete Žarko Obradović. Ministar je razgovarao sa predstavnicima građevinskih firmi koje već duže vreme učestvuju u radovima na školskim objektima širom Srbije. Kako se navodi u saopštenju Ministarstva prosvete, Obradović je tokom razgovora pozvao direktore građevinskih firmi da učestvuju u obnovi oštećenih škola u Kraljevu. Predstavljen je i novi sistem obnove objekata koji će omogućiti brže, jeftinije i kvalitetnije izvođenje radova.\nPrema podacima obrađenim do ponedeljka uveče, u Kraljevu zbog šteta izazvanih zemljotresom moraju biti srušene 144 kuće. Kako navode u Štabu za vanredne situacije, pregledana je trećina objekata proglašenih za nebezbedne, što znači da bi ukupan broj kuća za rušenje bio u okviru predviđenih 400-500. Građani čije je objekte pregledala komisija za procenu štete građevinski materijal mogu da preuzmu tek kada budu direktno kontaktirani od strane Štaba za vanredne situacije ili preko mesne kancelarije. Sve informacije iz oblasti građevinarstva i o radu komisija za procenu štete građani mogu dobiti isključivo preko telefona, na broj 036/306-113, rekao je gradonačelnik Ljubiša Simović.\n- Porodice uglavnom insistiraju da kontejner bude postavljen u njihovo dvorište, a za to u mnogim slučajevima nema tehničkih uslova, nema dovoljno prostora ili je nemoguć pristup. Zato ćemo onima koji su ocenjeni kao prioritetni za smeštaj, mobilne objekte postavljati tamo gde ima uslova - rekao je Kočović. Na pitanje da li kišu i zahlađenje neko dočekuje na otvorenom, gradonačelnik Ljubiša Simović rekao je da Štab nema takvu informaciju.\n- Slobodnih mesta za smeštaj ima dovoljno. Ako se neko nije snašao, treba da se javi ovom štabu - rekao je Simović.\nZbog obilnih kiša put Kraljevo - Goč u prekidu\nPOPRAVKA SATA KAO SPASAVANJE ŽIVOTA Dragana Mitrović, žena časovničar, već tri decenije razbija predrasude\nDragana Mitrović (50) već tri decenije popravlja satove i razbija predrasude da je taj zanat rezervisan isključivo za muškarce.


Laguna - Bukmarker - Skauti, insajderi izdavaštva - Knjige o kojima se priča\nSkauti, insajderi izdavaštva\nZamislite svet izdvaštva kao jednu veliku pijacu – autori svoje rukopise predaju agencijama koje ih dalje nude urednicima i izdavačima. Ako rukopis privuče pažnju više zainteresovanih strana, desi se da bude i nadmetanja na aukcijama. Ne presude uvek velike svote, nekada prevagne dobra reputacija izdavačke kuće. Skaut je osoba koja posreduje između izdavača i agenata ali ne zastupa autore i nema udeo u avansima na autorska prava. Njihova uloga je da budu „oči i uši“ izdavača i da im nagoveste kada se na tržištu pomalja potencijalni hit.\nŠta sve podrazumeva ovaj posao? Tu su radno vreme koje može da se otegne, beskrajne gomile rukopisa koje treba simultano čitati, sastavljanje izveštaja o tim rukopisima, komunikacija sa klijentima u različitim vremenskim zonama, umrežavanje i održavanje kontakata. Skaut se oslanja na insajderske informacije i mora da zna šta se šuška o svakoj novoj knjizi u bilo kom datom trenutku. Nema preciznih uputstava za bavljenje skautingom jer on velikim delom podrazumeva dobar instinkt. U pitanju je jako stresan i zahtevan posao koji se bazira na poznanstvima i kontaktima u industriji i oko nje. Ljudi koji su se bavili skautingom potvrdiće da u roku od par godina već dođe do zamora materijala. Jedino oni koji se odvaže da otvore sopstvenu agenciju uspevaju da opstanu u poslu, i to su neverovatno istrajni i odlučni pojedinci.\nNaše iskustvo govori da postoje situacije u kojima je brzina reakcije skauta bila presudna. Budući da je srpsko tržište specifično i da se trendovi drugačije kreću u odnosu na velika zapadna tržišta, skaut mora imati osećaj i za senzibilitete različitih teritorija. Poželjno je da poznaje prilike u datoj sredini i socioekonomski aspekt tržišta. Povremeno se dogodi da veoma pozitivan utisak skauta na određen naslov ne naiđe na podjednako oduševljenje kod nas, tada poslušamo svoj instinkt i oslanjamo se na prethodno iskustvo u sličnim situacijama.\nOno što možda najviše frustrira jednog skauta nije nepredvidivo radno vreme već činjenica da suštinski ništa ne zavisi od njih – skaut nije taj koji određuje tajming kada će neki rukopis biti ponuđen. Iako mogu da dignu prašinu oko naslova za koji smatraju da je vredan pompe, njihov primarni zadatak je da skrenu pažnju izdavačima na dobru knjigu, na nešto što ima potencijal da bude hit po relevantnim parametrima koji su sami po sebi fluidni. Kako će se rukopis dalje kretati, nije u njihovim rukama.\nKoliko god da ste brzi i vešti u traganju za informacijama, aktivni na mrežama i ažurni sa čitanjem publikacija, jedno je sigurno – skaut je uvek jedan korak ispred vas. Njegova pravovremena reakcija je kao savršeno precizno dodavanje ka saigraču koji je već ispred mreže i na korak od davanja gola.


FoNet portal :: Pretraga / tagId=61224\nTag: filmovi, Pogodaka: 22\nNe može sve da prođe\nFilmski režiser i član Srpske akademije nauka i umetnosti (SANU) Slobodan Šijan izjavio je večeras da je u svojim filmovima uvek radio ono što je želeo, ali da je mnogo njegovih projekata odbijeno.\nDodeljene nagrade Cezar\nFrancuski ekvivalent Oskaru, nagrade Cezar dodeljene su sinoć po 47. put u Parizu, a gala-veče u Olimpiji i laureati priznanja ostali su u senci rata u Ukrajini.\nJubilarni FEST sa 88 filmova\nJubilarni 50. beogradski filmski festival Fest biće održan od 25. februara do 6. marta u 12 bioskopskih sala, u kojima će biti održana 421 projekcija 88 filmova, saopštili su danas organizatori.\nKaravan srpskog filma\n„Karavan srpskog filma”, u okviru kojeg se prikazuje devet aktuelnih srpskih filmova, počeo je u u osam gradova: Kniću, Kanjiži, Prijepolju, Ivanjici, Brusu, Blacu, Sečnju, i Aleksandrovcu.\nPomoć Luki Kurjačkom\nHumanitarna aukcijska prodaja predmeta iz filmova "Toma", "Montevideo, Bog te video" kao i iz TV serije "Senke nad Balkanom" koja je planirana za večeras u 19h u Kombank dvorani, neće biti održana, pošto su svi planirani predmeti prodati putem online aukcije, saopštili su organizatori.\nLuka na korak do odlaska na operaciju\nNa inicijativu Dragana Bjelogrlića, čiji je student mladi scenarista Luka Kurjački, produkcijske kuće CobraFilm i MinaCord pokrenule su humanitarnu akciju kojom je sakupljeno više od 120.000 eura neophodnih za nastavak Lukinog lečenja.\nMTS otključan do 15. januara\nSvi korisnici iris TV, m:SAT tv i Supernova TV moći će do 15. januara da koriste veliki broj otključanih kanala i više od 50 filmova koji će besplatno biti dostupni u Video klubu, saopštio je danas mts.\nOd 11. do 25. novembra, u programu Sale Srpskog filma u Kombank dvorani, na repertoaru će biti domaći filmovi koji se bave temom migracija, najavili su organizatori.\nBesplatno 40 fimova\nNa međunarodnom festivalu zelene kulture "Grin fest", koji će biti održan od 8. do 15. novembra u onlajn izdanju pod sloganom "Klimatska uzbuna", besplatno će biti prikazano više od 40 filmova, uz panel diskusije na aktuelne teme zaštite životne sredine, ekologije, klimatskih promena i održivog razvoja, preneo je danas SeeCult.


Tanjug 12. jula 2021. 18:07\nJOHANESBURG – Južnoafrička Republika rasporedila je danas vojsku na ulice kako bi ugušila nasilne proteste koji su izbili zbog zatvaranja bivšeg predsednika Džejkoba Zume koji pred Vrhovnim sudom osporava optužbe.\nNakon višednevnih sporadičnih nereda u kojima je život izgubilo najmanje sedmoro ljudi, policija je saopštila da se izgredi intenziviraju i potvrdila da je uhapšeno ukupno 219 osoba, prenosi Rojters.\nMeđu žrtvama je šestomesečna beba, koju je zalutali metak pogodio u glavu, kao i muškarac koji je iskrvario od rana zadobijenih nožem, preneo je Njuz 24.\nU klinikama, javljaju lokalni mediji, vlada haos pošto demonstranti neprestano pokušavaju da upadnu u prostorije u kojima se nalaze povređeni.\nTelevizijski kanal NCA je prikazao današnji snimak požara na krovu tržnog centra u Pitermaricburgu u istočnom delu Južne Afrike, gde će se Zuma pojaviti pred sudom.\nNeredi su počeli prošle srede, neposredno nakon hapšenja Zume, koji je osuđen na zatvorsku kaznu od 15 meseci, jer je odbio sudsku naredbu da pruži dokaze u istrazi o korupciji na visokom nivou tokom njegovog devetogodišnjeg mandata koji je trajao do 2018. godine, preneo je ranije Rojters.


Foto: Mary Kostov / Twitter\nDemonstranti i dalje traže ostavku premijera Borisova i generalnog tužioca Ivana Geševa, prenosi bugarska agencija BTA.\nU drugom najvećem gradu u Bugarskoj Plovdivu demonstranti su takođe blokirali raskrsnice, zbog čega je 19 linija javnog prevoza izmenilo rute, obaveštava Bugarski nacionalni radio Plovdiv.\nU gradu Stara Zagora demonstranti su pretili da će doneti gomilu kamenja ispred zgrade okružne uprave.\nProtesti se takođe nastavljaju u crnomorskom gradu Varni i drugim gradovima širom zemlje, dodaje agencija.\n"Ne žmurite pred korupcijom"\nPodsetimo, nekoliko stotina Bugara protestovalo je sinoć ispred Ambasade Nemačke u Sofiji, tražeći od Berlina i Brisela da "ne žmure pred raširenom korupcijom u Bugarskoj".\nTokom mirnog protesta nazvanog "Širom zatvorenih očiju", organizatori su naveli da EU namerno ignoriše korupcionaške afere u najsiromašnijoj od 27 članica tog bloka, prenosi Radio Slobodna Evropa.


STEJT DEPARTMENT: Potvrđena Hapšenja U Srbiji, Napali I RTS, Traže Promene I Jednaka Prava\nStejt Department udario na vlast\n“Primili smo k znanju izveštaj Fridom hausa, po kome je Srbija nazadovala iz kategorije polukonsolidovane demokratije u hibridni režim. Fridom haus je veoma cenjena organizacija i koristi dokazane metode u svom radu”, rekao je Palmer tokom razgovora o prilikama na Zapadnom Balkanu koji je organizovao Balkan insajder, vašingtonski portal koji se bavi temama u vezi Balkana, a povodom izveštaja “Zemlje u tranziciji”, objavljenog u maju, prenosi Glas Amerike (VOA).\n“Čvrsto smo se zalagali za to da opozicija učestvuje – ali opozicija je tvrdila da izborni uslovi nisu dovoljno fer da bi se tako nešto dogodilo. Zabrinuti smo zbog toga što opozicione političke partije i njihovi politički predstavnici nemaju podjednaku mogućnost pojavljivanja u medijima. Posebno se to odnosi na javnog emitera – Radio televiziju Srbije. Želeli bismo da se dogode promene koje će omogućiti da javnost u Srbiji pred sobom ima mogućnost da bira između različitih opcija”, istakao je specijalni predstavnik Stejt departmenta za Zapadni Balkan.\n“Zabrinuti smo i zbog percepcije selektivne primene zakona čija meta su civilno društvo i istraživački novinari. To je nešto što samo može otežati Srbiji da napreduje na svom evropskom putu. Snažno podržavamo evropsku budućnost i perspektivu Srbije i, na kraju, njeno članstvo u Evropskoj uniji. Ali, da bi se taj cilj postigao – potrebno je da se Srbija kvalifikuje za to – što podrazumeva sprovođenje demokratskih reformi. Nadamo se da nas Beograd i vlasti Srbije posmatraju kao partnere u tome. Zasigurno, ima još mnogo posla koji je potrebno uraditi”, naveo je Metju Palmer.\nPrethodni tekstHAOS U NIŠU: 8 migranata uhvaćeno na Aerodromu\nSledeći tekstVUČIĆ REŽIRA: Novi policijski čas i drugi talas zbog priznavanja Kosova?


Vlada prihvatila sporazum kojim se predviđa prodaja NIS-a Rusiji\nVlada Srbije usvojila je na tekst energetskog sporazuma sa Vladom Rusije koji je predviđeno zaključivanje ugovora sa kompanijom Gasprom o izgradnji gasovoda i podzemnog skladišta gasa i prodaji Naftne industrije Srbije.\nSporazum, koji je izaziva burne polemike i kontroverze u javnosti, potpisaće u ime Vlade u Moskvi 25. januara ministar za infrastrukturu Velimir Ilić. Premijer Vojislav Koštunica izjavio je da nacrtom tog sporazuma Srbija dobija magistralno-tranzitni gasovod i tako stiče važnu ulogu u regionu kada je reč o snabdevanju energentima. Premijer je najavio da će detalji sporazuma biti pobošljani za Srbiju u daljim pregovorima koji će trajati nekoliko meseci.\nMeđutim, iz izjave ministra energetike Aleksandra Popovića ruska kompanija Gasprom i sada nudi, kao i na početku razgovora samo 400 miliona evra za 51 odsto vlasništva Naftne industrije Srbije. Popović je rekao da će ceo energetski aranžman sa Rusijom biti vredan oko milijardu i po evra.\nSednici Vlade, međutim, nisu prisustvovali ministri iz partije G17 Plus jer smatraju da ima mesta poboljšanju u detaljima tog sporazuma. Ministar ekonomije Mlađan Dinkić tim povodom kaže "da će njegova stranka biti spremna da se izjasni o sporazumu kad budu poznati svi detalji i kad bude podnet Parlamentu na ratifikaciju".\nEkspert za strana ulaganja Milan Kovačević smatra da je direktnom prodajom Naftne industrije Srbije prekršen Zakon o privatizaciji i zapitao se kako će se potrošači u Srbiji braniti od monopolskog ponašanja novog vlasnika NIS-a, koji je tu kompaniju kupio direktnom pogodbom.\nDirektor Centra za visoke ekonomske studije Vuk Đoković kaže da iza usvajanja Sporazuma stoje politički, a ne ekonomski razlozi. Ako je cena za NIS 400 miliona evra, ta cena je veoma nepovoljna za Srbiju, ocenio je Đoković i zapitao se kako to da je Gasprom u novembru bio spreman da učestvuje na tenderu, a sada kupuje NIS direktnom pogodbom i ispod tržišne cene.


Sremske Novine » Završena eksproprijacija na trasi auto-puta od Rače ka Bijeljini\nZavršena eksproprijacija na trasi auto-puta od Rače ka Bijeljini\nEksproprijacija na trasi autoputa od Rače ka Bijeljini je završena i uveren sam da ćemo do kraja ove ili početkom sledeće godine krenuti da radimo i spojimo Bijeljinu sa Koridorom 10 i Srbijom, rekao je ministar građevinarstva, saobraćaja i infrastrukture Tomislav Momirović.\nMomirović se juče, zajedno sa ministarkom za zaštitu životne sredine Irenom Vujović, sastao kolegama iz Vlade Republike Srpske Srebrenkom Golić i Nedeljkom Ćorićem, saopštilo je Ministarstvo građevinarstva, saobraćaja i infrastrukture.\nNa sastanku je najviše bilo reči o bilateralnoj saradnji u domenu infrastrukturnih projekata u drumskom i avio saobraćaju između Republike Srbije i Republike Srpske, i to o izgradnji auto-puta od Beograda do Sarajeva i budućeg aerodroma u Trebinju.\nMinistar Momirović je istakao da se Srbija trenutno nalazi u najvećem investicionom ciklusu, kroz koji se ulaže milijarde evra u puteve, brze pruge, nove vazdušne luke i vodni saobraćaj i da Srbija želi da Republika Srpska bude takođe deo tog investicionog ciklusa.\n,,Krenuli smo da radimo auto-put od Kuzmina preko Sremske Rače i u narednoj fazi o kojoj smo dosta pričali krećemo od Rače ka Bijeljini. Eksproprijacija je završena i uveren sam da ćemo ili do kraja ove, početkom sledeće godine, krenuti da radimo i spojimo Bijeljinu sa Koridomom 10 i Republikom Srbijom, a onda iz Bijeljine jedan krak ide Banjaluci, drugi ka Sarajevu“ rekao je ministar Momirović.


Rusi uputili medicinsku pomoć za Republiku Srpsku | MONDOBA\nRusi uputili medicinsku pomoc za Republiku Srpsku\nRusi uputili medicinsku pomoć za Republiku Srpsku 0 Podijeli Podijeli na facebook Podijeli na twitter Podijeli na viber Pošalji na mail\n07.05.2020. / 20:48 20:51\nAutor SRNA 07.05.2020. / 20:48 20:51\nRuska humanitarna misija danas je preko svog Regionalnog predstavništva za Balkan uputila medicinsku pomoć Republici Srpskoj, koja će biti uručena u subotu, 9. maja, za Dan pobjede, saopšteno je iz Predstavništva Republike Srpske u Beogradu.\n"Donacija obuhvata lijekove široke primjene čija je lista utvrđena u dogovoru sa Ministarstvom zdravlja Republike Srpske", navodi se u saopštenju Predstavništva, uz čije učešće je realizovana ova akcija.\nRukovodilac Regionalnog predstavništva Ruske humanitarne misije za Balkan\nMihail Bondar je istakao da je osnovni cilj ove organizacije da doprinese da Republika Srpska lakše savlada zdravstvenu krizu izazvanu virusom korona i da pošalje poruku solidarnosti sa bratskim srpskim narodom.\n"Uvijek smo radi da učestvujemo u zajedničkom prevladavanju humanitarnih poteškoća", istakao je on.\nBondar je posebnu zahvalnost izrazio partneru ove ruske organizacije Predstavništvu Republike Srpske u Srbiji i šefu Predstavništva Mlađenu Cicoviću, zahvaljujući čijim ključnim inicijativama i podršci ova donacija danas, kako je naveo, stiže u Republiku Srpsku kao rezultat pravog rusko-srpskog partnerstva.\nOn je za ukazanu veliku neposrednu pomoć zahvalio i Ambasadi Ruske Federacije u BiH i ruskom ambasadoru Petru Ivancovu koji će i uručiti donaciju zvaničnicima Republike Srpske na Dan pobjede- 9. maja.\nRuska humanitarna misija je nevladina neprofitna organizacija osnovana 2010.godine ukazom predsjednika Ruske Federacije, a njeno Predstavništvo za Balkan je počelo sa radom 2015. godine.\nAmbasada Rusije u BiH: Odbijamo zlonamjerne insinuacije o ruskoj pomoći\nEU pomaže BiH: Za ublažavanje ekonomskih posljedica 250 miliona evra


RUŠENJE KAFIĆA "DVORIŠTANCE": Rekli su nam da se iselimo za pet minuta\nBez prethodnog upozorenja, vlasnik lokala "Dvorištance" u Savamali, suočen je sa gradskom inspekcijom i bagerima koji su spremni da sruše ovaj kafić, kao i susednu zgradu u kojoj se nalazi studio beogradskog muzičara Vasila Hadžimanova. U opštini Savski venac kažu za "Blic" da je zahtev vlasnika da se objekat legalizuje, odbijen.\n- Nisu se ni najavili, samo su se pojavili jutros i počeli da gase struju i pripremaju rušenje. Zvaničan razlog je, kako su nam rekli, Beograd na vodi, a ovo je prvi put da su krenuli da ruše neki objekat na toj trasi. Ne brine ih činjenica da još uvek nemaju projekat sa kojim će početi ovde nakon rušenja kafića. U opštini su mi rekli da grad vrši pritisak da se rušenje pokrene što pre. Nakon toga smo uložili žalbu i dobili rok od mesec dana da se iselimo - rekao je vlasnik kafića Mihailo Mihailović.\nVasil Hadžimanov ispred svog studija\nU okviru ovog kafića i muzičar Vasil Hadžimanov ima svoj studio u kojem se nalazi preko 10.000 evra vredne opreme.\n- Mi smo zakupnici prostora u ovoj zgradi i tu imamo studio. Nas niko nije obavestio o rušenju i jednostavno nemamo vremena da za pet minuta iznesemo sve što se tamo nalazi- kaže poznati muzičar.\nPosle sastanka vezanog za sudbinu objekta "Dvorištance", iz opštine Savski venac saopštili su da se objekat mora srušiti, jer je njegov zahtev za legalizaciju odbijen.\n- Rušenje se vrši po nalogu Grada, posle odbijenog zahteva da se objekat legalizuje. Mi smo na strani ljudi koji pokušavaju da sačuvaju "Dvorištance", jer je sama Savamala projekat opštine Savski venac. Ipak kad je u pitanju zakon koji Grad sprovodi, potpuno smo nemoćni - kažu u opštini Savski venac.\nPo njihovim rečima, rušenje se sprovodi zbog predstojećih radova na projektu "Beograd na vodi".\nKlub Dvorištance Savamala rušenje objekata


Nestlé ulaže 450 miliona eura u fabriku hrane za pse i mačke Purina - InStore.ba\nHome Proizvodnja Nestlé ulaže 450 miliona eura u fabriku hrane za pse i mačke...\nNestlé ulaže 450 miliona eura u fabriku hrane za pse i mačke Purina\nŠvajcarski koncern Nestlé ulaže 550 miliona dolara (450 miliona eura) u proširenje fabrike za proizvodnju hrane za pse i mačke Purina. U postrojenju u Hartvelu, u državi Džordžija, nakon proširenja, bit će zaposleno 130 novih radnika.\nZanimljivo je to, da se Nestlé odlučio na ovu investiciju, samo godinu dana nakon što je fabrika otvorena (presijecanje vrpce bilo je u novembru 2019. godine).\nIz sjedišta grupacije su najavili 2017. godine, kada su postojali samo nacrti za izgradnju fabrike, da namjeravaju da ulože 320 miliona dolara i zaposle 240 ljudi do 2023. godine.\nKao rezultat povećane potražnje za visokokvalitetnom i nutritivno pogodnom hranom za mačke i pse, Nestlé sada povećava kapacitet za preradu, pakovanje i skladištenje, tako da će ukupna finansijska investicija u poslovanje Hartvella iznositi 870 miliona dolara.\nBrend hrane za kućne ljubimce Purina u Americi svake godine hrani 49 miliona pasa i 66 miliona mačaka, a “glavnu riječ” u proizvodnji vodi fabrika u Hartvelu. Između ostalog, ovde se proizvode i najpopularnije konzerve iz ove kategorije, Fancy Feast.\nPrevious articleSjeverna Makedonija: Kompanija Magroni pokrenula Magstore e-trgovinu\nNext articleInStore poklanja online konferenciju učesnicima must have projekta: Pregovori 2021